text:
Avlýsir umstrídda Londonvitjan
Donald Trump forseti hevur avlýst ætlaðu vitjan sína í London í næsta mánaða, har hann m.a. skuldi vera við til upplatingina av nýggju amerikonsku sendistovuni. Tað boðar hann sjálvur frá á Twitter. Bretsk bløð vátta eisini, at vitjanin hjá Trump er avlýst.
Blaðið The Guardian skrivar, at Trump ikki vil fara til London av ótta fyri hópmótmælum, meðan Daily Mail skrivar, at Trump avlýsir, tí hann er bangin fyri ikki at fáa góða móttøku.
Vitjan er útsett tvær ferðir, fyrst frá juni til oktober í fjør, og síðani til februar í ár. Í desember komu ábendingar um, at hon kundi verða útsett upp aftur longur.
Umstrídd vitjan
Theresa May forsætisráðharri bjóðaði í fjør Trump til Bretlands á vitjan. Men mong hava funnist harðliga at vitjanini og hava boðað frá mótmælisgongum, meðan fleiri fólkavaldir politikarar ætla at gera tað, teir kunnu, fyri at nokta forsetanum at halda røðu í Parlamentinum.
May er ein teirra, ið hevur hitt amerikanska forsetan oftast av útlendskum politiskum leiðarum. Men viðurskiftini eru kølnað eitt sindur, eftir at May alment hevur tikið til orðanna ímóti umrøðuni hjá Trump av ymiskum bretskum viðurskiftum.
Trump hevur millum annað fleiri ferðir funnist at borgarstjóranum í London, Sadiq Khan, í sambandi við yvirgangsatgerðir í London, har fleiri vórðu dripin. Khan hevur fleiri ferðir heitt á May um at avlýsa Trumpvitjanina.
Pínligt
Nógvir bretar halda, at tað hevði verið pínligt hjá Elizabeth drotning at noyðst at taka ímóti Trump á Buckingham Palace, og skráin fyri vitjanina varð í heyst broytt til ikki at umfata vitjan á kongsslottinum.
Bretska stjórnin hevur ikki gjørt viðmerkingar til avlýsingina enn.
Bæði Guardian og Daily Mail skriva, at tað ístaðin verður Rex Tillerson uttanríkisráðharri, sum kemur til London at vera hjástaddur undir upplatingini av nýggju amerikonsku sendistovuni.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


c: text/html

text:
TB beit frá sær við Margáir
TB | 20/08/12
At TB er eitt lið, ið liggur á eina niðurflytingarplássinum, sást á ongan hátt í dag. Allir sum ein, kempaðu tvøramenn, sum villmenn, og løgdu, í stórum pørtum av dystinum, eitt stórt trýst á EB/Streym. Gestirnir av Tvøroyri løgdu seg á odda bæði 1-0 og 2-1, men tíverri var mótstøðan akkurát ov sterk, og heimaliðið dróg longra stráðið móti endanum av dystinum. Hóast hetta, góvu TB leikararnir aldrin upp, og var hepnið við okkum í dag, so fingu vit javnleikin suður við. Soleiðis bleiv tíverri ikki, og EB/Streymur er tí enn ein greiður favorittur til FM heitið.
Margáir kókaði
Rópan og geylan, trummur og góðar rútmur hoyrdust um alla Sunda Kommunu sunnudagin, tá TB og teirra sera mælska fjepparafelag vóru á vitjan við Margáir. Longu áðrenn dystin høvdu svart-hvítt klæddir Einherjar hertikið Margáir, og takið bleiv ikki slept, fyrr enn eftir dystarlok. Við trummum, rópum, skemtan og góðari fjeppan, settu Einherjar dagskránna frá byrjan, og tað var, sum um leikararnir góvu seg enn meira í nærdystum. Teir lupu nevnuliga á, sum svakir menn, og útfordraðu heimaliðið langt frammi á vøllinum. Ongantíð blivu teir vandamiklir, meðan okkara fingu nakrar ØÐILIGAR møguleikar. Tá so TB legði seg á odda, við frálíkum frísparksmáli frá Bojan Timic, tíggju minuttir fyri hálvleik, kókaði tað á áskoðaraplássunum. Intensiteturin bleiv øðiligur, og larmurin frá Einherjum bleiv bara størri og størri.
Arnbjørn og Hans Pauli gjørdu mun
Á bonkinum høvdu sundalagsmenn tveir vandamiklar harrar, og tá heimaliðið var við undirlutan, tá bríkslað bleiv fyri hálvleiki, blivu teir settir at hita upp. Tann fyrri av hesum, sum slapp inn, var Arnbjørn Hansen, og bara minuttin eftir at hann kom inn, javnaði Leif Niclasen. Sjálvt um Arnbjørn ikki hevði nakran fót við í uppspælinum, so dróg hann fokus á seg, við at renna rætt, og so kundi Leif, ótarnaður, seta innleggið frá Levi Hansen í netið, til 1-1.
Tey, sum nú hildu, at TB fór at bakka, og bara verja, fóru so púra skeiv. TB legði bert enn meira fyri, og bert fimm minuttir seinni, var TB aftur á odda. Seinni málskjúttin hjá TB bleiv Dmitrije Jankovic, sum sjálvur longdi eitt langt innkast frá Gilla Sørensen. Við aftaru stong, stóð Ragnar Tausen púra leysur, og við einum frálíkum skoti, fekk hann ørkymla málverjan somikið, at Dmitrije lættliga kundi prika leysa bóltin í mál. Høvdu Einherjar larmað nógv áðrenn, so bleiv garr vilt aftaná seinna leiðslumálið.
11 minuttir eftir seinna TB málið, slapp Hans Pauli Samuelsen á vøllin, og bert fimm minuttir seinni, hevði hann lagt upp til seinna útjavnandi málið hjá vertunum. Málskjúttin bleiv hin innskifti leikarin, Arnbjørn Hansen.
Restin av dystinum royndu bæði liðini seg, men tá TB blivu noyddir til at fremja sína seinastu útskifting, bleiv munurin størri, og nærum hvørt álop hjá vertunum bleiv til ein stóran møguleika. Hendan støðan helt fram, men ikki fyrr enn fýra minuttir áðrenn dystarlok, eydnaðist heimaliðnum at skora aftur. Hesaferð var tað Hans Pauli, sum við einum framúr vøkrum fluktara, høgdi bóltin í síðunetið, til endaligu støðuna 3-2 til EB/Streym. Aftur nú, hildu tey flestu, at TB høvdu givið skarvin yvir, men NEI, tvøramenn gevast aldrin, og beint undan dystarloki, var tað um reppið, at innskifti Poul Ingason javnaði. Eftir eina framúr temjing, bleiv hann tó akkurát ov seinur at skjóta, og sostatt náddi ein frelsandi tá, at sníkja seg fyri, og bjarga sundalagsmonnum ein kærkomnan sigur í oddastríðnum.
Niðurstøðan frá dystinum er tískil tann, at TB var omaná, inntil Arnbjørn og Hans Pauli komu inn, tí við so góðum offensivum kreftum, áttu EB/Streymur munin.
Spenningurin økist í botnstríðnum
Nú sjey umfør íresta av Effodeildini, eru TB á 19 stigum, eitt minni enn B68, og fimm minni enn NSÍ. TB hevur tó dystir eftir, móti báðum hesum, umframt ein móti grannunum fyri sunnan, FC Suðuroy. Hesin seinasti verður spældur í næsta umfari, og verður hann spældur 29. august í Vági.
Um okkara kempa eins væl, og teir gjørdu í dag, so sær undirritaði onga orsøk til, hví TB ikki klárar at halda seg omanfyri niðurflytingarstrikuni, tá síðsta umfar er spælt. Hvussu er og ikki, so verða seinastu umførini sera spennandi at fylgja.
Góða eydnu dreingir, og drívið á !!!
Viðmerkingar
-
Hæddarpunkt

robotstxt: allowed

filter: keep


text:
Tíðindi
19. desember 2017
Føroya Lærarafelag lýsir hervið sín stuðul til Føroya Pedagogfelag í stríðnum fyri at fáa betri sømdir til limir sínar.
Semja finst bert, um partarnir seta seg saman fyri at finna eina felags loysn, tí vilja vit heita á partarnar um at seta seg aftur við samráðingarborðið. Tað er har, og ikki aðrastaðni, ið loysnin eigur at finnast.
Føroya Lærarafelag ger vart við, at í samband við verkfallið hjá Føroya Pedagogfelag verður noktað limum felagsins at taka upp verkfalsrakt arbeiði.
Skúlablaðið
Pedda við Stein gøtu 9
100 Tórshvn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Danska avísin, Berlingske Tidende, gevur á hvørjum ári út heiðurin "Ársins danskari". Persónurin, ið vinnur hendan heiðurin, skal vera nakað serligt og skal skara framúr.
Ársins danskari bleiv avdúkað í gjár. Í røðuni sum bleiv hildin, bleiv greitt frá, at hon, ið vann heiðurin í ár, hevur ikki bert skulað brotið gjøgnum eitt glasloft, men heldur tvey ella trý. Hon bleiv sagd at hava bæði talent, viljastyrki og sterkan persónleika.
Ársins danskari varð ikki fødd í Danmark, men Afghanistan. Hon mátti flýggja við mammu og systkjum sínum, eftir at pápi hennara, ið var generalur í afghanska herinum, bleiv myrdur av Taleban. Ætlanin var at flýggja til Onglands, men av tilvild endaðu tey ístaðin í Danmark.
Ársins danskari er fótbóltsstjørnan, Nadia Nadim. Í røðuni, ið bleiv hildin fyri Nadiu Nadim, varð sagt, at hon hevur megnað at fingið danskan kvinnufótbólt burturúr tí ókenda og nærum obskura, til methøg hyggjaratøl og ovurstóran popularitet.
Nadia Nadim dugir níggju ymisk mál. Hon spælir fótbólt á danska landsliðnum, og lesir samstundis til lækna. Skjótt skal hon byrja at spæla við enska liðinum, Manchester United.
Hon er eitt súmbol uppá, at tað er møguligt at seta sær høg mál og eisini røkka teimum. Eisini tá byrjanarstøði er truplari enn hjá teimum flestu.
Í røðuni verður sagt, at tá Nadia Nadim kom til Danmarkar, hevði hon og familja hennara brúk fyri Danmark. Nú er tað Danmark, ið hevur brúk fyri henni.
Við Berlingske sigur Nadia Nadim, at tað kennist sum, at hon hevur fingið eina kærleiksváttan frá Danmark.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
< Búnaðarstevna
13.03.2017 22:57 Aldur: 309 days
Ársfundur
Ársfundur/Aðalfundur 2017
Aðalfundur Bóndafelagsins verður á Búnaðarstovuni leygardagin 18 mars kl 1330
Skrá sambart lóg felagsins.
§ 5
Hægsta vald í felaginum hevur ársfundurin, ið er aðalfundur. Ársfundurin verður hildin á hvørjum ári, áðrenn 1. apríl við dagskrá:
1) Felagsstjórnin greiðir frá virki felagsins hitt farna árið.
2) Grannskoðaður roknskapur verður framlagdur til kanningar og samtyktar.
3) Stjórnarval.
4) Val úr nevndini til formann og næstformann
5) Grannskoðaraval
6) Framløga og góðkenning av rakstrarætlan
7) Ymist.


text:
Virki, sum framleiða plattar og annað pakkitilfar úr timbri til nýtslu í millumtjóða samhandli, skulu hava góðkenning til hesa framleiðslu.
Virki skulu søkja um góðkenning ella endurnýgging av góðkenning hjá Umhvørvisstovuni.
Umhvørvisstovan ásetur í góðkenningini treytir um, hvussu virkini skulu hitaviðgera, framleiða, umvæla, endurnýggja og merkja plattar, pakkitilfar o.a. Harafturat setir Umhvørvisstovan treytir um góðskustýring, innaneftirlit og skjalprógv.
Umsóknarblað um góðkenning at framleiða plattar og annað pakkitilfar
Vegleiðing til virki, sum framleiða ella umvæla pakning, plattar o.a úr innfluttum, viðgjørdum viði
Listi yvir virki, sum hava góðkenning til at framleiða plattar og annað pakkitilfar úr timbri er her.
Vilt tú vita meira, so ring til Umhvørvisstovuna, tlf. 342400, ella send okkum ein teldupost us@us.fo


text:
Sambært leiðreglunum fyri Sjúkrakassagrunnin
Dan Klein --- 01.11.2017 - 08:07
Tann 1. apríl 2019 skal tann peningaupphædd, sum er tøk, býtast út á tey trý høvuðsøkini í Sjúkrakassagrunninum í mun til tær upphæddir, sum upprunaliga vórðu býttar út á høvuðsøkini. Tað vil siga, at søluinntøkan aftaná 1. apríl 2019 fer at verða útlutað til gransking og aðrar verkætlanir, sigur Rigmor Dam, m.a. í svari til Heðin Mortensen.
Rigmor Dam, landsstýriskona, svarar fyrispurningi frá Heðini Mortensen, løgtingsmanni.
§ 52a fyrispurning nr. 18/2017 frá Heðin Mortensen, løgtingsmanni, eftir Tingskipanini grein 52a. Fyrispurningur um sølu av gamla bygninginum hjá Havnar Sjúkrakassa, sum Granskingarráðið umsitur, settur landsstýrismanninum í mentamálum, Rigmor Dam (at svara skrivliga eftir TS § 52a)
Fyrispurningurin er soljóðandi:
1. Er hesin bygningur seldur?
2. Hevur hann verið alment lýstur til sølu, hvar og nær?
3. Um so er, hvussu nógv er hann seldur fyri?
4. Hvat hendir við leigumálinum hjá Barnahúsinum, sum Barnaverndarstovan umsitur?
5. Hvussu nógv fær Granskingarráðið burtur úr hesi sølu?
Svar
Til 1: Mentamálaráðið hevur frá Granskingarráðnum fingið upplýst, at bygningurin varð seldur í summar. Avtala um sølu varð gjørd 30. juni. Skeytið varð undirskrivað 10. juli við yvirtøkudegi 15. juli 2017.
Mentamálráðið hevur ikki verið partur í tilgongdini í sambandi við søluna, sum Granskingargrunnurin hevur gjørt sambært leiðreglum fyri Sjúkrakassagrunnin, sum er at rokna sum ekstern fígging, sum Granskingarráðið umsitur.
Til 2: Granskingarráðið fekk handað ábyrgdina av bygninginum 31. mars 2014. Áðrenn hetta hevði bygningurin staðið til sølu hjá INNI. Í sambandi við yvirtøkuna varð avgerð tikin um at taka bygningin av sølulistanum hjá INNI, tí tey ikki mettu marknað at vera til at selja bygningin fyri metta minstavirðið á 4,5 mill. kr.
Bygningurin hevur síðani staðið alment til sølu á heimasíðu Granskingarráðsins. Hetta hevur verið kunnað um umvegis Facebook síðu ráðsins. Fleiri fólk hava víst áhugað fyri bygninginum síðani í 2014 og framvísingar hava verið.
Í sambandi við, at fleiri fólk vístu áhuga á vári 2017 og at boð uppá 4,5 mill. kr. kom uppá bygningin mitt í juni varð í samráði við advokat og Granskingarnevndina avrátt at kunna um innkomin boð á Facebook síðu ráðsins. Tað vóru 8 áhugaðir partar og hugdu at ognini í hesum tíðarskeiðinum. Tveir av hesum bjóðaðu. Allir partarnir vóru leypandi kunnaðir um boðini.
Til 3: Bygningurin er seldur fyri 4,9 mill. kr. Hetta er 400 tkr. meira enn hann varð virðismettur til í roknskapinum á yvirtøkudegnum og sum var ásetti minstiprísurin.
Til 4: Tað vóru tvey leigumál í bygninginum, tá hann varð seldur. Hesi halda sambært skeytinum fram í óbroyttum líki. Keypararnir yvirtóku verandi leigusáttmálar.
Til 5: Granskingarráðið, sum fyrisitir Granskingargrunnin og Sjúkrakassagrunnin, fær einki beinleiðis burturúr hesi sølu.
Keypspeningurin, minus útreiðslur til advokathjálp, kemur sambært leiðreglunum fyri Sjúkrakassagrunnin at standa bundin til 1. apríl 2019 sum trygd fyri møguligari skuld og skyldur í sambandi við umsiting og útlutan av sjúkrakassafænum. Tann 1. apríl 2019 skal tann peningaupphædd, sum er tøk, býtast út á tey trý høvuðsøkini í Sjúkrakassagrunninum í mun til tær upphæddir, sum upprunaliga vórðu býttar út á høvuðsøkini. Tað vil siga, at søluinntøkan aftaná 1. apríl 2019 fer at verða útlutað til gransking og aðrar verkætlanir.
Vinarliga
Mentamálaráðið
Rigmor Dam
landsstýriskvinna


text:
Hvat er ein frelsusoldátur?
Hvat er ein soldátur í Frelsunarherinum
Teir limirnir í Frelsunarherinum, ið bera búna, kallast frelsusoldátar, og hava eina persónliga trúgv á Jesus Kristus. Frelsusoldátarnir eru dagligt at finna í øllum yrkjum og við ymsum útbúgvingum. Tað er í frítíðini, at teir fara í búnan og óløntir taka lut í arbeiði Frelsunarhersins. Búnin hjá einum soldáti hevur blá merki á herðunum.
Hvat ger ein soldátur
Ein soldátur í Frelsunarherinum hevur eina persónliga trúgv á Jesus, og er íðin eftir at deila hesa trúgv við onnur, á mangar mátar. Hann ella hon ynskir at siga øðrum menniskjum frá hvør Guð er og hvussu Guð er við til at vísa kristnu trúnna í gerningi og umsorgan fyri øllum menniskjanum. Gjøgnum beinleiðis hjálpararbeiði, fyribyrgjandi arbeiði og umsorgararbeiði. Gjøgnum lívsstíl, tónleik, útimøti, møti, eitt fjøltáttað úrval av tiltøkum fyri øllum aldursbólkum. At vera ein soldátur í Frelsunarherinum letur upp fyri einum breiðum og innihaldsríkum frítíðaráhugamáli, bæði fyri Guð og onnur menniskju. Hvørjar síður av arbeiði Frelsunarhersins ein soldátur tekur lut í, velst um evni og áhugamál, tíð og orku hjá tí einstaka.
Ein frelsusoldátur metir Frelsunarherin sum sína "kirkju", og gongur til møti/guðstænastu har. Samstundis er Frelsunarherurin á mangan máta økumenisk (tvørkirkjulig), og hevur verið tað líka síðan byrjan, í 1865. Grunnleggjarin William Booth byrjaði rørsluna sum eina skipan har kristin frá øllum kristnum trúarsamfeløgum kundu koma saman og gera nakað fyri tey veikastu í samfelagnum.
Hvat trýr ein frelsusoldátur?
Tað týdningarmesta í trúarlæru Frelsunarhersins, er eisini galdandi fyri onnur kristin: Jesus Kristus er sonur Guds og heimsins frelsari. Hann doyði, vann yvir deyðanum, reis upp aftur og livir í dag. Tí kunnu øll menniskju, ið vilja, koma til hann, og taka í móti tí hann hevur gjørt fyri okkum. Hetta sum kallast "at verða frelstur".
Hvør kann blíva frelsusoldátur
- Ein má verða fyltur 14 ár.
- Hava eina persónliga og livandi trúgv á Jesus, og eitt ynski um at deila trúnna við onnur, bæði í orði og gerð.
- Ein má skriva undir tað ið kallast "Lyfti Frelsusoldátsins", sum inniheldur trúarlæru í 13 punktum og 10 punkt um kristnan livihátt.
- Ein skal góðtakast at leiðsluni í samkomuni. (Samkoman verður í Frelsunarherinum kallað "korps").
- Frelsunarherurin metir sannføringina um at blíva soldátur, sum eitt "kall frá Guði".
Hvat krevst
Ein frelsusoldátur verður ofta sæddur sum Frelsunarherurin – tað ein frelsusoldátur ger, verður fatað, sum tað, ið Frelsunarherurin ger. Sum kristin og frelsusoldátur, kemur ein ikki uttan um, at tað verður lagt merki til ein, og ein verður ímyndin av hvat ein kristin er og hvat Frelsunarherurin stendur fyri.
- Ein soldátur í Frelsunarherinum trýr at Bíblian er Guðs orð, og hevur Bíbliunnar normar sum fyrimynd í livihátti sínum. Hjá einum soldáti koma hesi kristnu lívsvirðini til sjóndar í samlívinum (hjúnarband), familjulívi, etikki í arbeiðslívinum og hvønndegnum annars.
- Punktini um lívsstíl, ið ein frelsusoldátur gevur lyfti um tá hann verður vígdur til soldát, eru m.a.: At vera erligur, ábyrgd fyri øðrum menniskjum, og í Guðs navni at vísa umsorgan fyri teimum treingjandi og illa støddu. Man heldur seg burtur frá rúsevnum, pornografi og okkultismu.
- Ein frelsusoldátur er fráhaldandi frá tubakki, alkoholi, og øðrum rúsevnum. Hetta er grundað á:
◦ At Frelsunarherurin dagliga sær teir stóru samfelagsligu trupulleikarnar, ið hesi rúsevni hava við sær, hvørjar útreiðslur hetta ber í sær bæði fyri einstaka menniskja og familjur, tá hugsað verður um harðskap, kriminalitet, ótryggleika, sjúku, oyðiløgd lív o.s.fr. Frelsunarherurin ynskir ikki at taka lut í ella halda lív í hesi alkohol(ó)mentan í samfelagnum.
◦ Frelsunarherurin arbeiðir við at hjálpa menniskjum út úr trupulleikum við rúsevnum, og ynskir tí at seta eitt greitt mark hjá teimum sum eru fyrimynd og standa í arbeiðnum. Tað snýr seg um solidaritet í staðin fyri "dupult moral".
◦ Frelsunarherurin vil peika á spurningin um heislustøðuna. Ein rúsfríur liviháttur er uttan iva tann sunnasti. Tað snýr seg um at ansa eftir sær sjálvum, og sjálvandi: Eitt klárt høvd er avgjørt ein treyt fyri at vera førur fyri at taka tær skilabestu avgerðirnar til eina og hvørja tíð… Ella fyri at kunna traðka til, tá onnur hava tørv á tí...
◦ Síðan 1975 hevur eisini verið kravt av soldátum í Frelsunarherinum at teir halda seg burtur frá tubakki. Hetta eisini av heilsuávum. Sum kristin hava vit eisini ábyrgd av tí kroppi vit hava fingið tillutað... Frelsunarherurin metir ikki alkohol ella tubakk sum "synd", og virðir sjálvsagt at meiningarnar hjá øðrum kunnu verða øðrvísi.
Tey sum ikki kunnu geva hesi lyfti viðvíkjandi livihátti, kunnu tó verða limir í Frelsunarherinum. Hesi verða tá tilhoyrandi limir.
Hvussu verður ein frelsusoldátur?
- Vanliga luttekur ein í virksemi Frelsunarhersins eina tíð, soleiðis at ein kennir felagsskapin.
- Tey sum ynskja at verða soldátar í Frelsunarherinum, ella sum umhugsa hetta, skulu gjøgnum eitt fyrireikingar skeið, har undirvíst verður um søgu Frelsunarhersins, arbeiðið, trúarlæruna, meiningar og livihátt.
- Síðan verður ein vígdur til frelsusoldát undir eini hátíðarligari samkomu í korpsinum. Her gevur ein alment lyfti um at ein góðtekur trúarlæru Frelsunarhersins, tað verður biðið fyri einum, og ein fær høvi at leggja av ein persónligan vitnisburð. Ein vitnisburður er um persónligu trúgv og guðsupplivingar hjá tí einstaka.
Ber ein frelsusoldátur altíð búna
Nei, sjálvandi ikki. Frelsusoldátar ganga í heilt vanligum klæðum, tað mesta av tíðini. Búnan brúka tey, tá tey á ein ella annan hátt umboða Frelsunarherin í Frítíðini. Á møtum og útimøtum, í sosialarbeiðnum o.s.fr. Búnin er eitt visitt kort og er kontakt fremjandi, tí hann beinleiðis og upp á langan avstand vísir hvørji vit eru, og hvat vit sanda fyri.
Fyri ein ordans skuld: Ein soldátur "hækkar ikki í stigum". Heitið "soldátur" merkir at ein er limur í Frelsunarherinum. Soldátbúnin hevur blá merki á herðunum. Tað eru bert tey, ið hava útbúgvið seg til frelsuoffiserar, sum fylgja eini framflutningsskipan, sum í høvuðsheitum er eftir áramáli.
Tað eru bert tey, ið hava útbúgvið seg til frelsuoffiserar, sum fylgja eini framflutningsskipan, sum í høvuðsheitum er eftir áramáli.
Hevur hetta tín áhuga, so set teg í samband við okkum. Og næstu ferð tú møtir einum frelsusoldáti, so steðga og tosað um Frelsunarherin og set viðkomandi spurningar um kristindómin.


text:
Moldvørpan er kanska blind, men hon er ikki býtt. Treiskliga gravar hon seg gjøgnum ta myrku føroysku moldina, fyri at finna nøkur av teimum evnunum sum vit alt ov sjáldan síggja á skíggja
Moldvørpan er eisini ein njósnari sum sníkir seg inn á stovnar og felagskapir, fyri at avdúka hvat veruliga gongur fyri seg handan stongdar dyr. Moldvarpa er eisini ein lítil túgva av skarni, sum reyðmaðkurin leggur upp á jørðina um várið - tá er grøðiligt.
Stikk fingurin í jørðina og grópa í skarninum - tað er gott fyri gróðurin. Við skeivum søgum og groteskum figurum snara vit tí politiska og persónliga veruleikanum, onkuntíð yvir í ta ekstrema, so føroyingar sleppa at meta um tey umstríddu evnini á einum heldur ørðvísi grundarlagi.
Skemtið opnar hjørtuni. Tá vit flenna, ikki bara at øðrum, men eisini at okkum sjálvum, so reinsa vit luftina. Við hvørt er tað sum vit borðreiða við yvirhøvur einki stuttligt, og so fáa vit heldur hug at gráta og skeldast, - men tað reinsar eisini.
Stikk fingurin í jørðina og grópa í skarninum - tað er gott fyri gróðurin.
Tak niður
Moldvarp Føroya
Um Sendingina
Savnssending
Moldvarp Føroya - ein føroysk satira í seks pørtum.
Moldvørpan er kanska blind, men hon er ikki býtt. Treiskliga gravar hon seg gjøgnum ta myrku føroysku moldina, fyri at finna nøkur av teimum evnunum sum vit alt ov sjáldan síggja á skíggja.
Moldvørpan er eisini ein njósnari sum sníkir seg inn á stovnar og felagskapir, fyri at avdúka hvat veruliga gongur fyri seg handan stongdar dyr. Moldvarpa er eisini ein lítil túgva av skarni, sum reyðmaðkurin leggur upp á jørðina um várið - tá er grøðiligt.
Við skeivum søgum og groteskum figurum snara vit tí politiska og persónliga veruleikanum, onkuntíð yvir í ta ekstrema, so føroyingar sleppa at meta um tey umstríddu evnini á einum heldur ørðvísi grundarlagi.
Skemtið opnar hjørtuni. Tá vit flenna, ikki bara at øðrum, men eisini at okkum sjálvum, so reinsa vit luftina. Við hvørt er tað sum vit borðreiða við yvirhøvur einki stuttligt, og so fáa vit heldur hug at gráta og skeldast, - men tað reinsar eisini.
Stikk fingurin í jørðina og grópa í skarninum - tað er gott fyri gróðurin.


text:
Gott Europa League lutakast
1. lið24-06-2013 - Jónfinn Petursson
Havnar Bóltfelag var í seedaða pottinum til lutakastið um, hvussu spælast skal í innleiðandi umfarinum til kvalifisering til Europa League. Tá lutakastið var av, var greitt, at vit hava fingu ÍBV av Vestmannaoyggjunum sum mótstøðulið.
Seinast ÍBV fekk føroyska mótstøðu í hesi kapping, blivu teir varpaðir út kappingini. Hetta bragdið stóðu grannarnir fyri sunnan fyri í 2005.
Fyrri dysturin hjá okkum verður leiktur á Hásteinsvøllinum á Vestmannaoyggjunum hósdagin 4. juli, meðan umvendi dysturin verður leiktur á Tórsvølli hósdagin 11. juli.
Íþróttabandalag Vestmannaeyja, ið er stovnað í 1903, endaði í fjør á einum triðja plássi í Pepsideildini, ið er besta deildin í Íslandi.
Í skrivandi stund, nú átta umfør eru leikt í Pepsideildini, liggur ÍBV á 5. plássi, sjey stig aftanfyri oddaliðið.
Áleyparar okkara mugu helst kýta seg fyri at skora mál, ella kanska ikki, tí millum stengurnar hava mótstøðumenn okkara í Europa League ongan annan enn fyrrverandi enska landsliðsmálverjan, David James.
Eisini kunnu vit notera okkum, at Allan Mørkøre, ið hevur slitið nakrar gaggur í reyð/svarta búnanum, eisini hevur leikt 22 dystir fyri ÍBV í 1999 og 2000.
Sigrandi liðið skal leika móti FK Crvena Zvezda, ella Reyðu Stjørnu úr Beograd, sum vit betur kenna teir sum. FK Crvena Zvezda vann Europa Cup kappingina, sum í dag eitur Champions League, í 1991.


text:
Felagið Føroysk Miðlafólk avgjørdi á aðalfundi sínum leygardagin, at felagið ikki fer undir annað fakfelag, men heldur skal halda fram og styrkja um fakliga virksemi sítt.
- Felagið hevur farna árið arbeitt miðvíst við at kanna, um felagið skuldi fara í samstarv ella leggja saman við annað felag. Eftir aðalfundin í dag er full semja um, at felagið heldur fram sum sjálvstøðugt felag. Føroysk Miðlafólk fer at seta ferð á fakliga virksemið, bøta munandi um tryggingarviðurskiftini hjá limunum og gera felagið meira sjónligt. Føroysk Miðlafólk vil vera snúningsdepilin fyri øll miðlafólk í Føroyum og hevur seinastu dagarnar longu fingið fleiri nýggjar limir, sigur nevndin í skrivi sent miðlunum.
Føroysk Miðlafólk er í dag limur í norðurlendska, evropeiska og altjóða fakfelagssamstarvinum fyri journalistfeløg, og ætlanin er at uppraðfesta hesar limaskapir.
Á aðalfundinum var nýggj nevnd vald, og fleiri ganga aftur frá undanfarnu nevnd.
Hesi manna nú nevndina í felagnum:
Jón Brian Hvidtfeldt, formaður
Øssur Winthereig, næstformaður
Sólvit Nolsø, skrivari
Uni Arge, nevndarlimur
Beate L. Samuelsen, nevndarlimur
Jógvan Hugo Gardar, tiltakslimur
Jens Kristian Vang, tiltakslimur
Sólvit Nolsø og Jens Kristian Vang eru nýggir í nevndini.


text:
Rætturin í Glostrup hevur avgjørt, at Miðlafyritøkan Aller Media skal rinda 10 milliónir í bót, og ábyrgdarhavandi leiðararnir hava fingið treytaðan fongsulsdóm.
Tíðindastjórin Lisa Bondesen og redaktiónsleiðarin Kim Bretov fingu hálvt árs fongsul treytað, og tey skulu harumframt gera samfelagstænastu á 120 tímar hvør.
Aller Medier viðurkendi í rættinum at hava brotið revsilógina við at hava keypt kredittkortupplýsingar um kendar danir gjøgnum fleiri ár frá einari ókendari keldu í PBS/IBM. Hesar upplýsingar vóru brúktar sum grundarlag fyri slaturssøgum.
Ákærin kravdu eina bót á ikki undir 15 milliónir krónur. Hann legði dent á, at hetta er eitt álvarsmál, og at bótin skuldi vísa tað, samstundis sum hon skuldi fyribyrgja líknandi málum.
Verjin hjá Aller Medier segði hinvegin, at felagið longu hevði mist nógv av málinum. Upplagið hjá SE og HØR fall beinanvegin við 25 prosentum, tað vóru 26.000 færri bløð um vikuna, og upplagið er fallið spakuliga líka síðan. Sambært Aller kostaði málið felagnum góðar 30 milliónir krónur tað fyrsta roknskaparárið.
Sambært ákæruritinum hevur Aller Media frá 2008-2012 rindað einari loyniligari keldu minst 430.000 krónur fyri viðkvæmar upplýsingar um kend fólk í minsta lagi 662 ferðir. Keldan gav upplýsingar um kredittkortgjaldingar, t.d. hvar goldið var og fyri hvat. Hetta brúkti Se og Hør til at skriva søgur um eitt nú kongshúsið og onnur kend fólk.
Aller er dømt fyri at virka til teldustuldur ella hacking, og at mutra privatar fyritøkur. Serliga er dentur lagdur á, at hetta hevur gingið fyri seg skipað yvir langa tíð.
Líkt er til, at tað hevur verið ein partur av mentanini á blaðnum, tí rætturin fekk innlit í bæði teldupostar og sms, har Aller-starvsfólk – meinigir journalistar, leiðarar og redaktørar – samskiftu sínámillum um samstarv við ”gullkelduna”.
Hetta eru bara fyrstu dómarnir í málinum. Fimm starvsfólk afturat eru ákærd, tey eru Henrik Qvortrup, Kim Hanningsen og Per Ingdal, sum allir hava verið blaðstjórar á SE og HØR. Harumframt eru journalistarnir Kasper Kpping og Ken B. Rasmussen ákærdir, umframt tann sonevnda ”tys-tys-keldan” frá PBS/IBM. Hesir nokta seg allir sekar.


text:
Vanliga er bara eitt stuðulsumfar til tað, sum á fíggjarlógini verður rópt "stuðul til yrkisleiklist", men í ár verða tvey umfør. Tað fyrra er júst lýst leyst at søkja. Mentamálaráðið skrivar á heimasíðu síni soleiðis:
"Nú ber til at søkja um stuðul til yrkisleiklist fyri 2017. Freistin at søkja er 15. apríl 2017.
Talan er um eitt eyka stuðulsumfar. Samlaða stuðulsupphæddin, ið er leys at søkja í hesum umfari, er 505.000 kr.
Sambært lógini um Tjóðpall Føroya er ein serlig játtan til yrkisleik. Lýst verður vanliga í oktober við umsóknarfreist miðjan desember. Umsóknirnar skulu sendast Mentamálaráðnum, meðan tað er Leiklistaráðið, ið ger tilmæli til landsstýrismannin um stuðulsveitingarnar. Í 2017 er eitt eyka stuðulsumfar við umsóknarfreist 15. apríl."
Meira kunning HER


text:
Seinast lovaði eg at skriva um eina parafili/fetich, ið verður nevnd eproctofili. Eg hevði sligið orðið upp og funnið útav hvat tað merkti, og fekk beinanvegin stuttligar myndir í høvdið av alfahanninum, ið bæði tendraði uppá at sleikja eygnakúlir (sí seinastu klummu) og nú eisini hetta her. Eg fari at leiða tykkum spakuliga inná evnið, fyri at vita um tit sjálvi kunnu gita.
Tá man hevur hesa fetich, so vil man fara langt fyri at uppliva hetta saman við hinum partinum. Eg fann útav við eitt sindur av “research", at hevur man eproctofili, brúkar man nógva tíð til at hugsa, ja fantasera og tosa um hetta. Kanska leiðir man prátið inn á evnið “lige så stille”, sum av óvart. Kanska bjóðar man til ein betri bita við kálsuppu til forrætt. Hetta fær meg at hugsa, um tað ikki er ein uppløgd fetich at hava her í Føroyum, um man eigur nógvan góðan føroyskan mat í boksini at bjóða av. Ræstan fisk og garnatálg, ræst kjøt og røtur, skerpikjøt og rullupylsu við nógvum leyki. Deiliga lætt. Kanska hevur man tikið hyndurnar av stólunum, so gesturin situr á hørðum undirlagi heldur enn bleytum. Nei, eg veit ikki, eg giti bara.
Hetta er nakað, ið allar flestu okkara royna at fjala, í øllum førum fyrstu ferð man fer heim við onkrum. Hetta er nakað, sum bara ikki má henda á fyrstu “date”, og hjá summum helst ongantíð, meðan hin betra helvtin er til staðar. Veit at maður mín kundi hugsað sær, at tað var soleiðis enn her heima, og at hann ikki hevur fyri neyðini at kenna meg so væl, sum hann hevur gjørt seinastu 15 árini, men so be it. “I´m a human being!”
Hava tit gitt?
Tað sum veruliga tók meg á bóli, tá eg googlaði orðið, var, at tað er ein rúgva at lesa um evnið! Eg kom enntá inn á eina heimasíðu (www.rightdiagnosis.com), har man kann fáa hjálp fyri hetta, um tað fyllir ov nógv í gerandisdegnum. Álvaratos!
Summi ganga also runt og fáa ikki tankarnar burtur frá fretum. Um daman nú fratar, meðan “man er í gongd”, so er eproctofilisturin heilt uppi at koyra. Tað pjøvist ikki bara at verða undir sjálvum leikinum, men bara soleiðis sum ellars, vissi daman kemur til at frata og gerst kløkk og nipin, so er tað øsandi fyri makan. Nú skrivi eg sum um, at tað bara eru menn sum tendra uppá hetta her, men tað var tí at eg fann eina lýsing av orðinum, sum segði, at tað oftast eru heterosexuellir menn, ið tendra uppá, at kvinnan fratar. Havi tó ikki funnið útav, hvørt tað er ljóðið ella lukturin, ella kanska bæði tvey, ið eru mest øsandi. Hugsi um, er tað ljóðið, so kann man altíð keypa eina prumpipútu og taka hana við undir dýnuna. Ein bílig loysn. Men tað er nokk sum við so nógvum øðrum, tann ektaða vøran er ofta best... kvalitet fram um kvantitet.


text:
Tað var fyrst í Brússel at man hoyrdi um, at ein maður hevði lopið á tveir hermenn við einari masketu. Hermennirnir høvdu vart seg við skotum, áðrenn maðurin náddi at gera skaða. Hann doyði seinni av sínum løstum, 30 ára gamal.
Umleið tveir tímar eftir álopið í Brússel upplivdu tey í London at ein vápnaður maður kom til kongaliga slottið, Buckingham Palace, og leyp á tveir politimenn har. Politimennirnir blivu smávegis særdir, men fingu handtikið vápnaði mannin, sum var 26 ára gamal.
Bæði álopini verða nú kannaði sum møgulig terrorálop.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Skjótt fer at bera til at stovna íverksetarafeløg í Føroyum. Hetta merkir, at tú kanst koma í gongd við títt virksemi við einum kapitali á eina krónu. Løgtingið samtykti 21. apríl 2016 fleiri ymiskar broytingar í partafelagslógini, sum hava til endamáls at stovna og reka fyritøkur.
23. august skipar Íverksetarahúsið fyri ókeypis tiltaki í Runavík, har ljós verður varpað á nýggja møguleikan at stovna íverksetarafeløg í Føroyum. Birita Sandberg Samuelsen, advokatur á Advokatskrivstovuni, fer at greiða nærri frá møguleikanum.
Málbólkurin fyri íverksetarafeløg eru íverksetarar, sum hava hug at seta gongd á fyritøku, ið hevur handilsligar møguleikar, men sum í byrjanini ikki hevur tørv á størri kapitalgrundarlagi. Hesir íverksetarar fáa nú í boði ein møguleika at byrja fyritøku innan fyri vinnufelagarættarliga rammur við fíggjarliga avmarkaðari ábyrging.
Les meira her


text:
Í 2018 verður familjurættarmálsøkið væntandi yvirtikið, og frameftir skal løgtingið smíða lógirnar á økinum. Okkum tørvar eitt orðaskifti um málsøkið, tí øll eru ikki fegin um broytingarnar, ið eru gjørdar í teimum nýggjastu donsku lógunum. Hvussu vilja vit, at okkara rættartrygd skal vera? Hvørji atlit skulu takast og til hvønn? Hvat hendir við samverurættinum, tá harðskapur er partur av upploysta parlagnum? Hvørja rættartrygd hava børn? Hetta og annað fer kjakið at snúgva seg um hóskvøldið.
Byrjað verður við kjakuppleggum frá trimum gestum, høvi verður at seta spurningar. Tey, ið leggja fram eru:
- Monica Hjelm Rasmussen fyri Ríkisumboðið
- Djóni J. Eidesgaard fyri Barnabata
- Elin Reinert Planck Kvinnuhúsið
25. november er altjóða dagur móti harðskapi móti kvinnum. Í hesum sambandi vil Kvinnufelagið birta undir kjak um familjurættarligu viðurskiftini, tá pør fara hvør til sítt, og har harðskapur hevur verið í parlagnum, ella er uppstaðin aftan á parlagið.
Tiltakið verður í Mettustovu á Skipar Hansens gøtu á Reyni 24. november kl. 19:30.


text:
Eyka frívikan:
Galdandi frá 1.jan.2004 hava limir rætt til eina serstaka fríviku – Henda frívíka hevur serligar reglur og er ikki tengd at Frítíðarlógini.
Reglurnar finna tit á heimasíðuni undir ”Sáttmálar” / avtala um serstaka frívíku.
Hvør tekur avgerð um, nær frítíðin skal haldast
Sambært frítíðarlógini er tað arbeiðsgevarin, sum í samráð við løntakaran ásetur nær frítíðin skal haldast.
Tó verður ásett í lógini, at minst 24 dagar av frítíðini skulu gevast samanhangandi í tíðarskeiðnum millum 2. mai og 30. september.
Rættur arbeiðsgevarans at taka endaliga støðu til nær summarfrítíðin skal takast merkir eisini, at um arbeiðsplássið steingir ávísa tíð, hevur løntakarin skyldu til at taka summarfrítíðina hetta tíðarskeið alt undir tí fyritreyt, at 24 daga reglan sum nevnd frammanfyri verður hildin.
Hvat hendir um løntakari gerst sjúkur, áðrenn hann skal byrja summarfrítíð sína
Um løntakari gerst sjúkur og boðar arbeiðsgevaranum frá hesum, áðrenn summarfrítíðin skal haldast, so verður summarfrítíðin útsett so leingi viðkomandi er sjúkrameldaður.
Um talan er um arbeiðspláss sum steingir í summarfrítíðini og løntakari gerst sjúkur t.d. 2 dagar áðrenn summarfrítíðin skal byrja og t.d. er sjúkrameldaður í 10 dagar, so byrjar summarfrítíðin hjá viðkomandi ikki fyrr enn viðkomandi er frískur aftur.
Í slíkum føri eigur viðkomandi sostatt 8 dagar eyka summarfrí, sum arbeiðsgevarin leggur í samráð við viðkomandi løntakara.
Hvat hendir um løntakari gerst sjúkur í summarfrítíðini:
Um løntakari gerst sjúkur í summarfrítíðini hevur ein ikki rætt til eyka summarfrítíð.
Undir serligum umstøðum, kann løntakari søkja um at fáa frítíðina góðgjørda frá arbeiðsgevaranum.
Hvussu er rættarstøðan, tá løntakari verður sagdur úr starvi:
Í lógini er ásett, at um løntakari er uppsagdur, so má frítíðin ikki leggjast inn í uppsagnartíðina.
Hetta merkir, at viðkomandi løntakari í slíkum føri, bæði hevur rætt til summarfrítíð og uppsagnarfreist smb. galdandi lóggávu.
Serstakir frídagar samb. ásetingar í sáttmálunum:
Um serstakir frídagar, s.s. ólavsøkuaftan og ólavsøkudagur liggja í summarfrítíðini, eigur løntakari hesar dagar afturat frítíðini.
Tó er hetta ikki galdandi um ein serstakur frídagur fellur á ein sunnudag.
Gerðarættur 06.05.1997:
Indkærede, Føroya Landsstýri, bør overfor kærende, Starvsmannafelagið, anerkende, at funktionærer, som afholder ferie efter § 15, stk. 4, i den mellem parterne gældende overenskomst, har ret til en ekstra feriedag, når en af de overenskomstens § 14 angivne fridage falder på en ugedag, som ikke er en søndag.
Voldgiftsretten skal i den forbindelse bemærke, at denne opfattelse ganske samsvarer med retsstillingen i Danmark og den herom foreliggende litteratur, jfr. t.ex. Lisbeth Lollike "Ferieloven med kommentarer", 6. udgave, side 139, samt Louis beck Nielsen "Ferieloven", 1. udgave, side 104, hvor det bl.a. anføres at det i administrativ praksis er fast antaget, "at ferie ikke kan placeres på traditionelle helligdage, Påsken, Kristi Himmelfartsdag, Store Bededag, Pinsen, 1. og 2. Juledag og 1. Nytårsdag og ej heller på traditionelle overenskomstmæssige fridage...".
120 – daga reglan
Stutt yvirlit yvir reglurnar um sokallaða 120-daga regluna.
Hvat er ”120-daga reglan” ?
Almennar treytir fyri at 120-daga reglan skal kunna nýtast:
Nær kann arbeiðsgevarin brúka 120-daga regluna?
Ítøkjuligu treytirnar fyri at brúka 120-daga regluna (t.v.s. at siga starvsfólk upp við 1 mánaða uppsagnarfreist) eru:
Hvørjir sjúkradagar verða roknaðir við í sambandi við uppgerðina av 120 sjúkradøgunum?
Teir sjúkradagar, sum verða roknaðir við í sambandi við uppgerðina av 120 døgunum eru (um starvsfólkið fær løn undir sjúkuni):
Uppsagnar mannagongdir
Sambært Fyrisitingarlógina skal hoyringsskriv sendast til tann, sum ætlanin er at siga úr starvi. Viðkomandi hevur í minsta lagi 14 dagar at geva sínar evt. viðmerkingar til
hoyringsskrivið til arbeiðsgevarin – Starvsfólk kann tó hava krav um longri hoyringsfreist, tí tað sum umráðandi er, at starvsfólkið veruliga fær stundir at gera viðmerkingar sínar til ætlaðu uppsøgnina.
Starvsfólk kann eisini altíð biðja um skjalainnlit
Felagið skal altíð smb. sáttmálan – hava skrivliga fráboðan, um arbeiðsgevarin hevur ætlan at siga fólk úr starvi – har grundgevingin skal vera tilskilað, soleiðis at felagið fær mett um grundgevingina.
Heldur Heldur Føroya Pedagogfelag, at uppsøgnin ikki skal fremjast, ella at uppsøgnin ikki er nóg væl lýst, kann felagið krevja uppsøgnina viðgjørda á fundi við setanarmyndugleikan, áðrenn uppsøgnin verður givin.
Um ongar viðmerkingar eru til hoyringsskrivið ella einki nýtt fyriliggur í málinum, og felagið ikki hevur nakrar viðmerkingar, kann uppsøgnin gevast við galdandi uppsagnarfreist. ( sí skjal ”Uppsagnarfreistir”).
Uppsøgnin er altíð at rokna frá einum 1. í fyrstkomandi mánaði.
Viðmerkjast skal, at forvunnin frítíð smb. Frítíðarlógina ikki kanna leggjast inn í uppsagnarfreistina.
Smb. Álitisfólkaavtaluna stk.7, skal leiðslan samráðast við álitisfólki, tá talan er um setan ella uppsøgn av starvsfólki.
Uppsagnarfreistir
Uppsagnarfreist smb. Starvsmannalógina § 2, stk.2:
Uppsagnartíðin:
Gjald fyri summar og feriulegur
/ sí áseting í sáttmálanum.
Felagið fær nógvar fyrispurningar um løn og eykaviðbót , tá limirnir fara á summar- og feriulegur. Tað vísir seg ofta at greinin í sáttmálanum um summar- og feriulegur verður tulkað ymiskt og oftani misskild.
Felagið skal tí hervið útgreina, hvussu greinin skal umsitast og skiljast:
Løn undir leguni.
Løn verður latin fyri 8 tímar fyri hvønn byrjaðan legudag. - viðmerkjast skal, at øll starvsfólk, sum eru við á leguni fáa løn fyri 8 tímar eisini tey sum vanliga arbeiða niðursetta tíð.
Leguviðbótin er fyri hvønn byrjaðan legudag kvøldviðbót fyri 16 tímar - Kvøldviðbótin er pr.1.10.2016 Kr. 26,40
Um legan fellur á leygar- sunnu- og halgidagar ella ein serstakan frídag er viðbótin tann dupulta.
Viðmerkjast skal, at tann tíðin ein er til arbeiðis, áðrenn farið verður á legu og tá ein kemur aftur av legu er, at rokna sum eyka arbeiðstíð útyvir 8 tíma dag, tvs. at um:
farið verður á legu
ein týsdag kl.10.00 og starvsfólkini møta kl. 8.00 gevur hetta 2 eyka yvirtímar (2 x 1,5) = 3 tímar
komið verður aftur av legu
fríggjadag kl.13.00 og farið verður heim kl.16.00 gevur hetta 3 eyka yvirtímar (3 x 1,5) = 4,5 tímar
Copyright © 2017 pedagogfelag.fo. All rights reserved.


text:
Ódnin Irma nærkast nú Florida við einari øgiligari ferð, svarandi til 200 kilometrar um tíman. Tað skrivar CNN.
Irma hevur higartil lagt fleiri karibiskar oyggjar nærum í oyði. Oyggjarnar Sint-Maarten og Barbuda eru serliga illa raktar, har upp til 90% av býnum er oyðilagt. Oyggjar sum Puerto Rico og Dominikanska Lýðveldi hava eisini tikið skaða.
Í Florida hevur man í fleiri dagar arbeitt uppá at fyrireika seg uppá støðuna og at burturflyta fólk. Nú er tó boðað frá, at tey ið ikki eru blivin burturflutt, mugu vera verandi har tey eru. Tað snøgt sagt ov vandamikið at fara út nú. Fólk vera mæld til at halda seg innandura, helst í kjallarum ella rúmum ið ikki hava vindeygu.
Fólk ið sita eftir hava fyrireikað seg, við at keypa innundir seg. Allir matvøruhandlar eru skrædlaðir fyri mat og drekka, tí fólk vita ikki hvussu leingi tað verður inntil skil er komið á støðuna aftur.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Author Archives: rokur
Væleydnaður norðurlendskur fundur í Koltri
Svimjisamband Føroya var herfyri vertur fyri árliga fundinum hjá Nordic Life Saving Group, og valdi tá heldur serstakt at hava fundin í Koltri. Hetta var fyrstu ferð at ein slík ráðstevna hevur verið fyriskipað í Koltri, og gjørdist tað ein … Continue reading
Kravtíðir til NJM, NM og EMS 2017
Starvsnevnd SSF ásetti í august kravtíðirnar til NJM, NM og EMS 2017, sum lýst í viðfesta skrivi. Norðurlendska Meistarastevnan og JuniorMeistarastevnan verður í Reykjavík í Íslandi hin 1. til 3. desember 2017, meðan EvropaMeistastevnan á Stuttgeil verður í Keypmannahavn í Danmark hin … Continue reading
Aðalfundur í Svimjisambandi Føroya 2017
Aðalfundur í Svimjisambandi Føroya verður í ÍSF-húsinum leygardagin hin 7. oktober 2017 frá kl 13:00. Skrá sambært lóg SSF. Svimjisamband Føroya.
SSF-kalendarin lagdur fyri svimjiárið 2017-2018
Svimjisamband Føroya skipaði í gjár fyri kalendarafundi í Havn, við luttøku av øllum feløgum umframt sjálvsagt SSF. Á skránni var tilrættisleggjan av kalendaranum fyri svimjiárið 2017-2018, har størstu broytingar eru at FM á stuttgeil nú er í november, og at … Continue reading
Úrslit og hagtøl frá Norðurlendsku Meistarastevnuni fyri Ung 2017
Her eru úrslit og hagtøl frá Norðurlendsku Meistarastevnuni fyri Ung 2017, nú í vikuskiftinum, sum Svimjisamband Føroya skipaði fyri saman við góðum kreftum úr Suðuroyar Svimjifelag, Vági, Suðuroynni og Føroyum og føroysk svimjingini sum heild.
So er tað NMU 2017
Hetta vikuskiftið verður stór altjóða svimjistevna í Føroyum, nú Svimjisamband Føroya fyri fyrstu ferð nakrantíð kann skipa fyri Norðurlendsku Meistarastevnuni fyri Ung, á langgeil í Páls Høll í Vági. Tilsamans eru tey 98 svimjarar úr 6 londum, sum fara í … Continue reading


text:
- Tíðindi, mentan og ítróttur
Hevur kannað leiklutin hjá Kára og Kaj Leo
Í morgin fer Hans Gammeltoft-Hansen at lata løgtingsformanninum kanningin, sum hann gjørdi fyri løgtingið.
Hans Gammeltoft-Hansen játtaði tann 13.februar í fjør at gera kanningina. Nú er kanningin liðug, og løgtingið fær hana í morgin.
Leikluturin hjá Kára P. Højgaard
Hans Gammeltoft-Hansen hevur kannað lutin hjá Kaj Leo Holm Johannesen, løgmanni, og Kára P. Højgaard, sum var landsstýrismaður í innlendismálum í 2013, í málinum um privata Eysturoyartunnilin, sum danska íløgufelagið Copenhagen Infrastructure Partners skuldi gera og eiga.
Kanningin skal siga, um teir báðir fyrisótu málið um Eysturoyartunnilin á lógligan hátt.
Landsstýrismálanevndin, sum viðgjørdi málið, vildi hava ein kanningarstjóra. Landsstýrismálanevndin orðaði eisini arbeiðssetningin hjá kanningarstjóranum.
Heimildin
Kannast skuldi, um Kári P. Højgaard hevði nóg góða heimild til at samráðast og skriva undir møguligan sáttmála um bygging, fígging og rakstur. Um hann breyt lógina um ábyrgd landsstýrisins, tí hann ikki kunnaði løgtingið um eftirkanningar- og viðmerkingarskrivið frá embætisfólkum í Innlendismálaráðnum, tá løgtingið fekk og viðgjørdi uppskotið um Eysturoyartunnilin og, tí hann sýtti fyri at geva løgtinginum sáttmálan millum Innlendismálaráðið og Copenhagen Infrastructure Partners, og ikki vildi geva løgtingslimum møguleika at síggja sáttmálan uttan fyrst at undirskriva trúnaðaravtalu um tagnarskyldu.
Harafturat, um Kári P. Højgaard breyt lógina, tá hann í svari sínum upp á fyrispurning í løgtinginum um privata Eysturoyartunnilin ikki nevndi uppplýsingar frá Landsverki, sum varð biðið um at svara fíggjarliga partinum av fyrispurningunum.
Fimta og seinasta punktið um Kára P. Højgaard í arbeiðssetninginum er spurningurin, um hann fór út um sínar heimildir við at undirskriva avtalu við Copenhagen Infrastructure Partners um eina mió. kr. í “break fee,” tí sáttmálin um tunnilin ikki varð undirskrivaður.
Leikluturin hjá løgmanni
Hans Gammeltoft-Hansen og hansara fólk hava eisini kannað, um løgmaður hevur brotið lógina um ábyrgd landsstýrisins við at hava tagt um ella givið løgtinginum skeivar ella villleiðandi upplýsingar.
Og um løgmaður røkti sína skyldu at hava eftirlit við landsstýrismanninum í innlendismálum, ella um hann eisini hevur framt tey lógarbrot, sum landsstýrismaðurin er kannaður fyri.
Tey sjey svarini fáast í morgin.
Kann ikki døma
Sambært stýriskipanarlógini kann ein kanningarstjóri ikki døma fólk, hann hevur ikki dómsmyndugleika.
Løgtingið, sum bað um kanningina, avger, hvussu hon skal brúkast.
Kanningin hjá Hans Gammeltoft-Hansen verður almannakunngjørd á tíðindafundi í morgin klokkan tvey.
Sí eisini


text:
- Tíðindi, mentan og ítróttur
Harðskapur á vertshúsi í Klaksvík í gjárkvøldið
Politiið kannar eitt harðskapsmál í Klaskvík.
Ein maður varð sligin niður á einum vertshúsi um hálvgumellivu í gjárkvøldið.
Poltiið hevur avhoyrt mannin, sum skal hava sligið, og vitni, sum sóu hendingina.
Bilrútar og teldil
Ein rútur er brotin í einum bili í Klaksvík, og tað sama hendi á Tvøroyri.
Á Tvøroyri var tann, sum breyt, sæddur á staðnum. Hann gjørdi ikki mætari enn at bjóða sær til at gjalda knústa bilrútin, sigur poltiið.
Í morgun er boðað frá innbroti í gomlu brandstøðina í Havn, har sum Reinhaldið hjá kommununi er.
Óbodni gesturin ella óbodnu gestirnir eru farnir niður gjøgnum eitt takvindeyga ella ein lúku í takinum og út aftur sama veg.
Sum skilst er bara ein teldil tikin á staðnum. Politiið sigur seg hava spor at elta.
Sí eisini


text:
NemID er tín atgongd til Netbankan.
Við NemID kanst tú rita inn í Netbankan á flest øllum teldum og teldlum, sum hava netsamband.
Hvussu fái eg NemID
Fyri at fáa NemID, er neyðugt at góðkenna NemID reglurnar.
Um tú hevur eina privata netbankaavtalu, kemur ein serstøk mynd fram í netbankanum, tá tú hevur ritað inn, har tú verður biðin at góðkenna.
Góðkenni NemID reglurnar
Góðkennir tú NemID reglurnar í Netbankanum, verður eitt NemID sjálvvirkandi stovnað. Og tú fært um mánaðarskifti mai/juni eitt lyklakort og fyribils atgongdarkotu við postinum. Er títt fartelefonnummar skrásett í Netbankanum, fært tú fyribilskotuna sendandi við sms-boðum.
Góðkenni ikki NemID reglurnar
Góðkennir tú ikki, kanst tú framhaldandi nýta verandi trygdarloysn. Um tú seinni ynskir at góðkenna, kanst tú gera tað undir 'avtalur' í Netbankanum. Vit mæla staðiliga øllum kundum til at nýta NemID til Netbankan.
Havi longu danskt NemID
Fyri at tú skalt kunna nýta títt NemID, sum tú hevur frammanundan, skal peningastovnurin hava títt danska persónsnummar (cpr-nr.) skrásett áðrenn 10. mai 2015. Vend tær til tín peningastovn, fyri at fáa títt danska persónsnummar skrásett.
Harumframt skal títt NemID hava verið í brúki seinastu 4 mánaðirnar, tvs. at tú hevur innritað við tínum NemID í hesum tíðarskeiði.
Ung undir 18 ár eru ikki við í sjálvvirkandi hópstovningini av NemID. Hetta, tí at persónar undir 18 ár ikki hava loyvi til at geva samtykki.
Ístaðin vilja ung undir 18 ár móttaka bræv frá sínum peningastovni, har heitt verður á tey um at fáa foreldur/verja at fara í peningastovnin at undirskriva samtykki áðrenn 10. mai 2015.
Er samtykkið undirskrivað áðrenn 10. mai 2015, verður NemID sjálvvirkandi stovnað.
Er samtykkið undirskrivað eftir 10. mai og áðrenn 1. september, verður NemID stovnað í peningastovninum.
Verður samtykkið ikki undirskrivað, verður atgongdin til netbankan stongd 1. september 2015.


text:
Fleiri stabbamyndir
Talan er tey, sum fáa fasta løn í fólkaskúlanum. Størsti parturin eru lærarar í føstu...
Les meira
Í hagtalsgrunninum síggja vit eisini, hvussu nógvar kvinnur í burðardyggum aldri, sum ikki hava føroyskt sum...
Les meira
Talvan vísir, at undirvísing tvørtur um lærugreinir og samstarv innan somu lærugrein er sera avmarkað....
Samanlagt tóku 1059 lut í kanningini umboðandi tríggjar skúlar; 195 næmingar í innskúlingini, 357 í miðdeild, 442 í hádeild og 65 lærarar.<...
Ikki fyrr enn nú í PISA-kanningini frá 2015 ber til at siga, um tiltøkini, sum komu í kjalarvørrinum á kanningini í 2006, hava munað, tí nústani ha...
Les meira
Myndin vísir fyribils næmingahagtøl fyri fólkaskúlan skúlaárið 2016/17. Á myndini eru 39 skúlar. Veruliga talið er tó 41 skúlar, tí í hesi uppgerði...
Les meira
Á myndini síggja vit barnatalið í aldursbólkunum 0 til 17 ár. Tølini eru frá 2015. Á myndini sæst, at meðan flestu árgangir, í skúlaaldri, liggja o...
Les meira
Kynsbýtið í fólkaskúlanum er nú so, at 64% av lærarunum eru kvinnur og 36% eru menn. Tølini aftan fyri myndina eru ársverk. Brúktu vit tølini fyri ...
Les meira
Í 2013 vóru skúlarnir í Gøtu og Leirvík lagdir saman, og í 2015 vóru skúlarnir í Klaksvík og Kommunuskúlin og Venjingarskúlin í Havn samanlagdir. Í...
Les meira
Myndin vísir barnatalið í fólkaskúlanum og gongdina í játtanini á fíggjarlógini til lønir í fólkaskúlanum. Talan er um vísitøl, og 2006 er sett til...
Les meira
Skúlablaðið
Pedda við Stein gøtu 9
100 Tórshvn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Næsti forseti í Suðurafrika – fyrr fakfelagsleiðari, nú miljardingur
Politiska arvafylgjan í Suðurafrika tykist greið, so at næsti forseti í landinum, tá Jacob Zuma noyðist leggja frá sær til næsta val, verður Cyril Ramaphosa.
Ramaphosa var bossur í námsfakelagnum og síðan LO-leiðari í COSATU, stovnað í 1985 (tá hvíti minnilutin enn ráddi). Cosatu hevur nú 1,8 mió limir.
Fyrr fakfelagsbossurin er júst valdur formaður í ANC, einaræðisflokkinum í Suðurafrika síðan 1994, við stuðuli í størstu stammuni í landinum, Xhosa.
Fyrst sammeta vit RSA við áður ríka, men nú blóðfátæka Zimbabwe.
Zimbabwe, við nú 14 mió svongum íbúgvum (4 mió flýdd uttanlands) slapp fyri jól av við 93 ára gamla, korrupta, kommunistiska hópdrápsmannin Robert Mugabe, ið vinstrahall slevaðu yvir í 1980, tá hann fór at tøma breyðkurvuna í Afrika, Rhodesia, ið hvíta minnilutastýrið hevði bygt upp og givið teim svørtu.
Mugabe ætlaði at seta 51 ára gomlu konu sína Gracie (eyknevnd “Gucci”) í forsetasessin, tá gamli legði frá sær ella doyði av elli. Men hetta varð steðgað
ZANLU, ráðandi flokkurin hjá størstu stammuni í Zimbabwe, Shona, setti ístaðin Emmerson Nnangagwa, 75 ára gamla herovastan sum statsleiðara eftir Mugabe, hóast hann er líka blóðdálkaður sum gamli leiðarin.
Mugabe eftir 37 ár sum forseti varð mettur góður fyri $ 10 mió (smbr Forbes) men familjan er rík, ja verd $ 1 mia (=7 mia kr) íalt, smbr Nangagwa stjórnini).
Støðan í Zimbabwe gerst neyvan verri, men treyðugt stórt betri heldur.
Men aftur til Suðurafrika við enn 4,5 mió hvítum íbúgvum, sum halda búskapi landsins uppi, eins og tey altíð hava gjørt. Tey bygdu hann úr ongum í 400 ár.
Nú eru nógv múgvandi svørt fólk í Suðurafrika, og hetta hevur tann nú 65 ára gamli Cyril Ramaphosa tjent seg so ríkan av, at hann er góður fyri $ 450 mió.
Jacob Zuma hevur 5 konur umframt unnustur, og eisini hann ætlaði at seta eina konu sum forseta, tá hann leggur frá sær. Men aðrir steðgaðu henni.
Zuma hevur tjent 100-tals mió kr tey 6 árini sum forseti. Tað, ið undrar fólk meiri, er, hvussu Ramaphosa sum fakfelagsbossur longu eigur 3 mia kr persónliga, bert av at vera útjavningarbossur av landsins virðum til partamenn
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Hóast spanskt er alment mál í Puerto Riko, er landið tætt knýtt aftur at USA. Spania legði landið undir seg stutt eftir, at Kolumbus kom hagar, og tað var spanskt hjáland til í 1890-árunum, tá ið USA legði landið undir seg. Puerto Riko hevur sjálvstýri, men er undir amerikanskum yvirræðið. Tubbak, sukur og tropufruktir hava enn stóran búskaparligan týdning, tó at amerikanarar byggja alt fleiri og fleiri verksmiðjur her. Flestu fólk hava góð kor, og útbúgvingarverkið og heilsuverkið eru væl fyri.
Flestu puertorikanar eru av spanskari og afrikanskari ætt. Flestu fólk búgva í býum, og ein triðingur av fólkinum í landinum býr í høvuðsstaðnum, San Juan. Fólkavøksturin ger, at mong mega búgva í húsum, ið verða reist stutt frá stóru býunum. Summi flyta til USA og búseta seg har.
Hjálp til sjálvhjálp-verkætlanin, sum USA styðjaði, var sett í verk í 1948 til tess at fáa landið á føtur búskaparliga. Lágur skattur og bílig arbeiðsmegi fingu mangar amerikanskar fyritøkur at flyta higar, og hetta hevur elvt til støðuga búskaparliga framgongd. Týdningarmesti ídnaðurin er klædnavirking.
Málið, søgan og mentanin í Miðamerika og Suðuramerika hava sum heild røtur aftur í hjálandatíðina. Til 1492, tá ið Kristoffur Kolumbus kom til Bahamaoyggjar, búðu bara indiánar í hesum parti í heiminum. Men eftir tað fóru fólk úr Spania og Portugal at búseta seg har í stórum tali, og nógvir afrikanar vórðu fluttir hagar úr Afrika sum trælir, helst til Karibia og Brasil. Í Karibia settu eisini mangir onglendingar, fraklendingar og niðurlendingar búgv. Tí er fólkið í hesum heimsparti nógv blandað. Spanskt er vanligasta málið í meginlandinum, saman við portugisiskum í Brasil. Í Karibia eru enskt og franskt vanligari, og í Surinam er almenna málið niðurlenskt.
Fyrst í 16. øld fóru Spania og Portugal at taka sær hjálond í Miðamerika og Suðuramerika. Bæði londini sendu eisini trúboðarar at umvenda upprunafólkið til katólska trúgv. Spania tók stórar partar av meginlandinum, men Brasil, sum Portugal legði undir seg, gjørdist størsta landið og sterkast búskaparliga. Enn á døgum eru flestir suðuramerikanarar katolikkar.
Indiánarnir, ið kunnu lesa søgu sína aftur til indiánsk fólkasløg, sum búðu í Miðamerika og Suðuramerika, áðrenn niðursetufólkini úr Evropa komu hagar, eru nú bara 2% av fólkinum. Næststørsti fólkabólkurin eru fólk ættað frá afrikonsku trælunum, tey flestu búgva í Brasil og í Karibia. Í næstan øllum londum á meginlandinum eru fólk, sum eru blandað við indiánar og evropear, í meiriluta. Tey verða kallað mestitsar.
Sløk hundrað ár eftir, at spaniamenn komu til Suðuramerika, vóru 90% av indiánska fólkinum deyð. Høvuðsatvoldin var sjúkur, ið evropearar bóru við sær, til dømis pokur og meslingar. Indiánarnir høvdu ikki íborið mótstøðuføri ímóti hesum sjúkum, og teir flestu, ið vórðu smittaðir, doyðu. Nú á døgum eru indiánarnir í minniluta allastaðni uttan í Guatemala, har mangir mayaindiánar enn búgva í hálendinum, og á Andesháslættanum í Bolivia, har eftirkomarar inkafólksins búgva.
Flestu lond í Miðamerika og Suðuramerika hava ovurstóra uttanlandsskuld. Brasil er eitt av hesum londum, men skuldin er lutfalsliga lítil borin saman við inntøkurnar. Nikaragua skyldar nógv minni, men skuldin er átta ferðir so stór sum tjóðarinntøkan.
Í 20. øld vaks fólktalið nógv í heimspartinum, helst í Brasil og londunum fyri norðan. Men í flestu londunum lækkar burðartalið nú. Men av tí at stórur partur av fólkinum eru ungfólk, og at fleiri børn koma undan, av tí at heilsuviðurskiftini batna, veksur fólkatalið alsamt. Í 1990-árunum vaks fólkatalið í Mið-og Suðuramerika við uml. 80 milliónum.
Næstan tríggir av fyra suðuramerikanarum búgva í býum. Í summum londum, m.a. Kili og Uruguai, býr ein triðingur av fólkinum í høvuðsstaðnum. Mong hava verið noydd ay rýma av bygdini undan fátækadømi og arbeiðsloysi og búgva nú í ovfólkaðum, skirvisligum býlingum, sum vaksa skjótt í útryðjunum á stórbýunum.
Á øllum meginlandinum eru ovurstórir garðar, ið hava ógvuliga stór seyða- og neytafylgi og stórar lundir við sukurrørum og bananum. Útlendsk feløg ella nakrar fáar, ovurríkar familjur eiga hesar stórgarðar. Tó er øðrvísi í Kuba, har eigur stjórnin stórgarðarnar.
Flestu bøndur í hesum heimsparti eiga so lítið av jørð, at teir valla kunnu breyðføða fleiri enn tvey, trý fólk. Teir velta ein lítlanjarðarteig, og hava nøkur fá húsdýr, t.d. hønur og svín. Av tí at garðurin kann ikki føða alt húskið, mega nøkur teirra flyta heiman at fáa sær arbeiði
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
San Juan
Vídd: 8.959 km2
Fólkatal: 3.989.133
Alment mál:
spanskt
Átrúnaður:
kristindómur 85% aðrir 15%
Stýrsilag:
fólakræði, fleirflokkaskipan
Gjaldoyra: amerikanskur dollari (USD)


text:
Ítróttafelagið Svanur fingið nýggja nevnd
Svanur hevði aðalfund 31. januar og tveir nýggir limir vórðu valdir í nevndina, talan er um Harry Knudsen og Wenzel Olsen. Nevndin hevur eisini skipað seg, Hendrik Olsen heldur fram sum formaður, skrivari er Marjun í Jákupsstovu og Ninna Vatnhamar er peningarøkil.
Eydna Norðfoss og Hugu Leo hava verið nevndarlimir í felagnum, í teirra stað komu teir báðir Harry og Wenzel. Aðalfundurin valdi eisini Haldis Dam Matras sum eykalim.
Svanur sigur á heimasíðuni http://www.svanur.fo/, at fitt av fólki vóru møtt upp til fundin, sum var í skúlanum við Løkin.
Vit ynskja nýggju nevndini tillukku við valinum og góðan byr framyvir.
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
In.fo visti í gjár at siga, at fleiri serlæknar eru settir á landssjúkrahúsinum. Sirið Stenberg fegnast um, at serliga játtanin til serlæknar gevur úrslit.
Í gjár visti in.fo at siga, at fleiri nýggir serlæknar eru settir á landssjúkrahúsinum. Í fleiri ár hevur annars verið trot á serlæknum, og tað hevði við sær at serstøk játtan var sett á fíggjarlógina til setan av serlæknum. Johnny í Grótinum, sjúkrahússtjóri, váttar sambært in.fo at serliga játtanin er ein grund til, at talið av serlæknum veksur. Sirið Stenberg fegnast um, at játtanin gevur úrslit.
– Ja tað at seta serstaka játtan av til útvegan av serlæknum hevur avgerandi týdning. Tað ger arbeiðið við rekrutering miðvíst og er eisini eitt greitt signal um, at vit hava tikið serlæknatrotið í álvara, sigur Sirið Stenberg í viðmerking.
Ein onnur grund til at talið veksur er eisini, at nýggj sáttmálaviðurskifti gera tað áhugaverdari hjá nøkrum læknum at fara í starv. Men Sirið Stenberg heldur, at frá politiskari síðu er týdningarmikið at halda fram við at seta játtan av til serlæknar.
– Arbeiðið má halda fram, neyðugt er komandi árini at seta játtanina á aftur, so vit fáa útvegað serlæknar og fáa teir at støðast. Eg síggi tað sum, at serlæknajáttanin er við til at fremja ætlaða endamálið og fari at arbeiða fyri at fáa nýggja játtan á aftur komandi árini, sigur hon at enda.


text:
Jean-Claude Duvalier
Jean-Claude Duvalier, eisini kendur sum Baby Doc (Bébé Doc) (3. juli 1951 - 4. oktober 2014), var einaræðisharri í Haiti í 15 ár: 1971-1986. Hann kom til valdið sum 19 ára gamal í 1971, tá pápi hansara, Francois Duvalier (Papa Doc), doyði. Eins og pápin, stýrdi hann fátæka landinum í Karibia við harðari hond. Í 1986 mátti hann rýma orsaka av fólksligum uppreistri. Hann fór til Fraklands, har hann livdi í útlegd í 25 ár. Í 2011 vendi hann aftur til Haiti. Hann sjálvur segði, at endamálið við at venda aftur til Haiti var at heiðra tey yvir 300.000 fólkini, sum doyðu í ógvuliga jarðskjálvtanum 12. Januar 2010. [1] Afturvendan hansara spældi ikki stillisliga av, og fáar dagar eftir at hann hevði sett bein síni í Port-au-Prince, varð Duvalier ákærdur fyri m.a. mutur og brotsverk móti mannaættini.
Fyrrverandi einaræðisharrin doyði 4. okt. 2014, 63 ára gamal. Hann doyði av einum hjartatilburði.


text:
Cap Negret 22 frá 28 apríl - 5 mai 2012
Leygardagin aftaná ítrívskúlan, vóru vit eftir Vicent Peréz
Giga stórur hundur
Ein túr til Karting í Finestrat
Gudmundur nr 11 við svørtum/grønum hjálmi
Vicent nr 25 í gulum hjálmi
Gudmundur snarar runt í svinginum :o)
Fór útav bananum, tað regnaði tá vit koyrdu og tað var mega hált
Vicent snarar runt og rennur á dekkini :o)
Hettar dámdi teimum. Vicent hevur ikki roynt Karting áðrenn, men gekk gott
hjá honum
So í Burger King ein túr
Ein sera góður dagur, vit koyrdu Vincent heim kl 22
Gott veður í dag og nógv lív í, mega nógvir bátar og vatn-skutarar
Sunnudagur og vit eru farin oman á strondina við matpakkað og øllum, hehe
bara 50 metrar frá íbúðini :o)
Bobby hevur eisini matpakkað við :o)
Her er gott at liggja og ikki so yvirbefólka
Hettar er á sandinum í Altea
Mamma er spaseritúr og Gudmundur hevur gjørt okkurt til hana, men hon skal
sjálv finna skattin. Skattur var eitt fitt bræv til mammu :o)
Gamli býarpartunin í Calp er sera hyggeligur
Mega flott málaði hús allastaðnis
Sera hyggiligar gøtur, men manntómt á 1. mai. Her er 1. mai mammudagur og øll
hava frí í 2 dagar, bæði skúlar og arbeiðsfólk, so her eru mammurnar viktigar
Málningar allastaðnis málaðir beint á húsini
Gamla kirkjan er so væl goymd inni í hesum nýggja
So fara vit úr Calp, koyra eitt sindur norðeftir
So eru vit í Moraira her er eitt
mega gamalt træ
Ein løgin steggi :o)
Gudmundur rópar við hvørt " tak mynd " vanliga tímir hann slett ikki uppá
mynd :o)
Kletturin í Calp aftanfyri
Eru tey ikki fitt :o)
Gudmundur klintraði uppá ein klett í Moreira
Pausa :o)
Í Moraira var ordiligt lív í, nógv telt við matarsølu vóru sett upp, orkestur
spældi og sera nógv fólk í fantastiska góðum veðri
Vit keyptu okkum ein burgara í part, men Gudmundur er so kræsin, hann fór
sjálvur at finna sær okkurt, tað einasta hann keypti sær var ein pannukaka við
sukur og eitt kakustykki :o)
Orkestur við góðum tónleiki, mega hyggiligt
Aftaná burgara vóru vit noyddir við mammu ein langan spaseritúr, gingu
til bátahylin í Altea tekur ½ tíma hvønn veg. Klokkan er 21 nú og byrjar at
myrkja
Fríggjakvøldi vóru 3 men við 8 tráðum og fiskaðu alla náttina, hettar er
leygarmorgunin kl 12 og teir rigga av nú, mega tolnir :o)
Nógv útstýr hava teir
Fongurin er í hesari vatnspannuni, har er also ikki tað stóra í :o(
Teir høvdu 2 spannir og fyltu so " alt" í hesa spannuna (vatnfløskuna) eg sá ongan fisk :o)
Nógv drasl
Vit hava keypt eina syklu til Lailu :o)
NÆSTU MYNDIRNAR


text:
Hesa vikuna er Poul Michelsen, landsstýrismaður í uttanríkis- og vinnumálum á arbeiðsferð í Russlandi.
Mánadagin 11. september hevði landsstýrismaðurin fund í Moskva við umboð fyri russiska uttanríkisráðið. Á skránni fyri fundin vóru handilsambondini millum Føroyar og Russland og føroyska ynskið um handilssáttmála við Evro-Asiatiska Búskaparsamveldið (EABS), har Russland er leiðandi limalandið. Umframt Russland eru Hvítarussland, Kasakstan, Kirgistan og Armenia limir í EABS. Ein fríhandilssáttmáli við EABS krevur, at øll limalondini taka undir við hesum. Á fundinum greiddi landsstýrismaðurin eisini frá fjórða útbjóðingarumfarið eftir kolvetni í føroysku undirgrundini og fólkaatkvøðuna um Stjórnarskipan Føroya.
Í gjár 12. september hevði landsstýrismaðurin fund við ovastu leiðslu í russiska vinnuhúsinum, Russian Chamber of Commerce and Industry. Á fundinum kunnaði landsstýrismaðurin um føroyskt vinnulív og møguleikarnar fyri øktum samstarvi og samhandli millum Føroyar og Russland. Russland er størsti marknaðurin fyri føroyskar fiskavørur, og áhugin fyri Føroyum í Russlandi er vaksandi.
“Russiski marknaðurin hevur stóran týdning fyri okkara útflutning og búskap. Tí er neyðugt við best møguligum marknaðartreytum, og málið er tí ein fríhandilssáttmáli,” sigur Poul Michelsen. “Ein fríhandilssáttmáli við Russland og EABS er drúgv og umfatandi tilgongd, og tí er neyðugt við einum miðvísum arbeiði og áhaldandi samskifti við myndugleikarnar í Russlandi og EABS londunum.”
Í gjár vitjaði landsstýrismaðurin eisini stóru altjóða matvørumessuna World Food Moscow, har fleiri føroyskar fyritøkur luttaka. Landsstýrismaðurin luttók eisini og bar fram røðu á móttøku, ið sendistovan og føroysku fyritøkurnar skipaðu fyri. Fyritøkurnar eru Bakkafrost, Marine Harvest, Hiddenfjord, Landshandilin, Varðin Pelagic og Pelagos. Russisku samstarvsfelagar teirra, ið tóku lut á móttøkuni standa fyri 85 prosent av øllum innflutningi at fiskavørum til Russlands. Endamálið við móttøkuni var at geva føroyskum og russiskum vinnulívi høvi at hittast og knýta tættari sambond. Russiskt vinnulív var væl umboðað og á móttøkuni luttóku eisini umboð fyri russiskar og føroyskar myndugleikar.


text:
Innleiðandi verður lisið úr Jóh. 11, 23-35 og hugleitt um Martu og Mariu, hvussu Gud loysir trupulleikarnar í okkara lívið, tá øll menniskjalig vón er úti – og at finna báðar persónarnar (Martu og Mariu) í sær sjálvum. Samtalan er eisini um Paulus, sum valdi sítt lív frá, fyri at onnur skuldu fáa lut í gleðini – og um okkum, at doyggja frá sær sjálvum; tá verður lív okkara sigrandi í Honum. (onnur skriftbrot: Luk. 10, 39-42; Efs. 6, 16; 1. Kor. 15, 31; 2. Kor. 2, 14; Gal. 1, 15-16)
Vertur: Dánial á Dul Jacobsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Á laboratoriinum hjá Leif Sørensen liggja tjúkkar journalir við yvirlitum yvir snapsir, hann hevur bryggjað av føroyskum urtum og etanoli. Snapsirnir skulu nýtast til at finna fram til tað heilt unikka føroyska ginnið, sum hann tey seinastu tvey árini hevur leitað eftir.
- Ginn er fantastiskt. Ginn nýtist ikki at vera ein fullamansdrykkur, men hinvegin kann ein fáa øgiliga nógv spennandi framm í ginn. Tað er ikki so fínt sum okkurt annað brennivín, men ginn kann njótast uppá sín egna máta.
Brobber, børkumura, bók, hvonn, illamansblomstur, rósinbløð, meistaraurt, hyben, smæra, grann, gamalt grann, mynta, bótarurt og kervil eru nakrar av urtunum, ið hann hevur gjørt royndir við. Harumframt hevur tað eisini verið rúm fyri øðrum spennandi royndum, ið ikki eru í familju við urtir, eitt nú við skerpikjøti.
- Tað týdningarmesta í ginn eru baraldur og hvonn, og vit hava ikki barald her í Føroyum. Men spurningurin er, um vit kunnu fáa barald at vaksa. Ein annar áhugaverdur møguleiki er rabarba, sum krevur nærri gransking, greiðir Leif Sørensen frá.
Les greinina um ginn-granskingina hjá Leif Sørensen í dagsins Dimmalætting


text:
- Hon er ein føroysk uppfinning, sum ikki finst aðrastaðni. Tískil er nýggja breytin ein spennandi roynd at skipa eina gymnasiala útbúgving, sum er málrættað til føroyska samfelagið, men sum eisini kann nýtast í altjóða høpi.
Soleiðis sigur Jakup Andreasen, skúlastjóri á Fiskivinnuskúlanum.
Teir 19 næmingarnir, sum nú fáa prógv á Fiskivinnuskúlanum, eru tey fyrstu, sum taka prógv á tilfeingisbreytini. Sostatt skriva tey føroyska skúlasøgu í Vestmanna hósdagin 23. juni kl. 14.
Tilfeingisbreytin varð sett í verk í sambandi við nýggju gymnasialu breytaskipanina í 2013.
- Nýggja tilfeingisbreytin er grundað á tey føroysku náttúruvirðini, sum gevur teimum ungu eina føroyska barlast, áðrenn tey fara at lesa víðari. Vónandi fara fleiri teirra at velja hægri útbúgvingar, sum brúk er fyri í Føroyum, so vit kunnu fáa meira burturúr tí føroyska náttúrutilfeinginum, sigur Jákup Andreasen skúlastjóri.
Á tilfeingisbreytini eru tvær spildurnýggjar lærugreinir. Tann fyrra er tilfeingisfrøði á B-stigi, sum skal geva næmingunum grundleggjandi vitan um tey ymsu sløgini av livandi verum í føroysku náttúruni, og tann samfelagsliga týdningin, tey hava. Næmingarnir skulu eisini duga at meta um, hvussu vit gagnnýta okkara náttúrutilfeingi burðardygt, og hvussu vit bøta um gagnnýtsluna í framtíðini, so vit fáa fleiri nýggj arbeiðspláss í Føroyum.
Hin nýggja lærugreinin er tilfeingi á A-stigi, har næmingarnir hava skrivað tríggjar verkætlanir triðja skúlaárið. Verkætlanir kunnu skrivast innan hesi øki: Náttúrutilfeingi, aling, landbúnað, fiskiskap og veiðu, framleiðslu og náttúrunýtslu.
Royndin at skipa eina gymnasiala breyt eftir føroyskum leisti hevur eydnast væl, og næmingarnir halda seg hava fingið væl burtur úr, sigur Jákup Andreasen, skúlastjóri.


text: Viðfestur er endaligi kalendarin hjá Svimjisambandi Føroya, fyri svimjiárið 2009-2010. Legg til merkis áhugaverd tiltøk sum ein landsdystur millum Føroyar og Ísland tann 10. oktober, World Cup luttøku í Moskva, Stockholmi og Berlin í november, EM í Istanbul í desember, Reykjavík International í januar, DM og fyrsta FM fyri Masters í mars og apríl, MU, FM og JM í mai, DÅM í juni og NUM og EJM í juli. Hartil skeið í ‘frímánaðunum’ august, september og februar. Og so allar tær vanligu, føroysku stevnurnar afturat.


text:
Á hvørjum ári í februar skipar Team Rynkeby Føroyar fyri stórum galladøgurða á Hotel Føroyum. Tiltakið er tað einstaka tiltak, sum gevur flest pengar til innsavnanina hjá Team Rynkeby í Føroyum. Undanfarin ár eru omanfyri 200.000 krónur komnar inn frá galladøgurðanum.
Galladøgurðin í ár verður leygarkvøldið 11. februar.
Eins og undanfarin ár, er tiltakið skipað á tann hátt, at øll arbeiða sjálvboðið, eins og matur og drekka verður latið ókeypis, so at allur peningurin, sum kemur inn frá søluni av atgongumerkjum, fer til hjálpararbeiðið hjá Team Rynkeby Føroyar.
Umframt eina marglætismáltíð við fýra rættum og drekka afturvið, sum kokkarnir á matstovuni Gras á Hotel Føroyum standa fyri, verður eisini undirhald við fleiri kendum føroyingum. Tórshavnar Manskór, Signar í Homrum, Bollarnir, Jens Marni Hansen, Jóhanna Niclasen, Sjúrður Skaale sum Kári Cool og Tróndur Enni & Lív Næs fara at syngja og undirhalda í ár.
Innsavnaði peningurin hjá Team Rynkeby Føroyar er higartil farin til at hjálpa børnum við krabba og familjum teirra, men frá í ár verður gjørd tann broyting, at nú verður peningur eisini latin til børn við lívshættisligari lunga og hjartasjúku.
Atgongumerkir til galladøgurðan kunnu keypast inni á heimasíðuni hjá Hotel Føroyum.


text:
- Nei, alt er er ikki klárt enn. Vit stríðast til tað allarseinasta. Her eru ógvuliga nógv at gera, og øll í felagnum frá tí yngsta til tann elsta eru onkursvegna við, tá ið maratonið verður.
Soleiðis sigur Ann Thomsen frá Bragdinum, nú felagið leggur síðstu hond á Tórshavn Maraton, sum verður nú leygardagin.
Ársins Tórshavn Maraton slær øll met. Ongantíð áður hava so nógv meldað til maraton, og tí hava fyrireikararnir verið noyddir at avmarka luttøkuna til 500 rennarar.
Av teimum 500 rennarunum eru 195 útlendingar, sum koma úr 20 ymiskum londum. Flestu teirra eru úr Danmark, men teir koma eisini úr so forkunnugum londum sum Kina, Russlandi, Estlandi, Rumenia og Ukraina.
- Vit hava ongantíð havt so nógvar útlendingar tilmeldaðar úr so nógv londum, sigur Ann Thomsen - og tað setir sjálvandi nøkur serlig krøv.
Tórshavn Maraton hevur marknaðarført seg uttanlands við vøkru og reinu føroysku náttúruni. Og fyri at tað eisini skal halda í veruleikanum, eru tey í Bragdinum í dag farin at rudda fram við rutuni.
- Tað er sera óruddiligt framvið vegnum summa staðni, serliga inn móti Kaldbaksbotni, og tað kunnu vit ikki hava sitandi á okkum, so vit mugu sjálv út at rudda. Vit lokka við okkara reinu og fantastisku náttúru, og so gongur ikki, at ymiskt rusk liggur og sløðist framvið, sigur Ann Thomsen.
136 hava teknað seg til heilt maraton, 165 til hálvt maraton og 199 til tað nýggja hittið, sum er gongumaraton.
- Í ár kemur til dømis ein stórur bólkur frá Sparta í Keypmannahavn. Tey hava fingið ferðina afturfyri, at tey eru ferðhaldarar á Copenhagen Maraton. Vit síggja eisini fleiri luttakarar, sum venda aftur, so tað má merkja, at vit hava okkurt at bjóða, sigur Ann Thomsen.
Hetta er 14. ferðin, at Tórshavn Maraton verður runnið. Upprunaliga var rutan til Kaldbaks, men fyri tveimum árum síðan var rutan broytt, so hon nú spennir heilt frá Argjaboða til Kaldbaksbotn, fyri at rennararnir bæði kunnu uppliva býin og náttúruna.
Nógv verður gjørt burturúr at skapa lív í rundan um Tórshavn maraton. Eitt nú verður gongumaraton fyriskipað samstundis saman við Krabbameinsfelagnum, tað eydnaðist sera væl í fjør, og harumframt fara súkklarar frá Rynkeby at súkkla aftur og fram á Kaldbaksvegnum. Heilsurenningin verður eisini samstundis.
Startskotið til Tórshavn Maraton verður á Vaglinum leygardagin 4. juni kl. 14. Ferðslan verður avmarkað í býnum, á Argjum og á vegnum til Kaldbaksbotn.
- Vit gleða okkum, og vónandi koma nógv fólk út á gøturnar í góðveðrinum, sigur Ann Thomsen.


text:
So er opið hjá Jógvan í Dovregade í eigarafelagnum Telemark á Amager. Hóast bygdar í 1927, eru íbúðirnar við teim norsku gøtunøvnunum sum nýggjar.
Starvsfelagin heima í Námi, Wenche, sum er ættað úr Noregi, veit at siga, at Dovre hevur stóran tjóðskaparligan týdning har í landinum. Tað er fyrst og fremst í setninginum Enige og tro til Dovre faller, ella Einig og tru til Dovre fell, sum nýnorska orðingin sigur í Eidsvollseden, sum semja varð um fyri júst 200 árum síðani, tá norska grundlógin varð skrivað. Í Føroyum kenna vit eina líknandi vending, So leingi Beinisvørð stendur, hjá Poul F. Joensen. Dovregubben, fjallakongurin, er eisini kendur í norskum ævintýrum og í leikinum Peer Gynt hjá Ibsen við tónleiki eftir Grieg.
Hinumegin Amagerbrogade, við Øresundsvej, eru framúr spælistøðini Amager Bio og Beta, og so mentanarhúsið ZeBu, sum er ætlað børnum og ungum. Í forhøllini í Beta var henda dag jamsession, samanspæl, við tónleikarum úr Kolkata, sum Calcutta hevur verðið stavað seinastu fimm árini, og danskar harmonikuspælarar og ein gittara, í sambandi við Copenhagen World Music Festival sum er hvørt ár. Publikum er einki, bara tónleikarar, sum møta tónleikarum. Á einum uppslagi síggja vit at Eivør og finski harmonikuspælarin Antti Paalanen hava spælt her kvøldið fyri.
Í Smallegade á Frederiksberg er rúmkað um veggin, har hin sjálvlærdi Bent Nikander (f. 1942) hevur málað við breiðum pensli fyri familjufyritøkuna Nikander Dekor. Nú byrjar leitanin eftir septemberlist ein mentaleygardag í Keypmannahavn.
Fyrst gjøgnum ferðslutrongan á Kongens Nytorv er útsýnið til Nyhavnssúkklur, nú bilar næstan ikki sleppa fram fyri vegarbeiði í miðbýnum.
Keypmannahavn og danir er úti í heimi kendir fyri nógvar nýskapandi býarætlanir og arkitektaavrik annars. Við Norðhavnina sæst úr bilinum oman á nýtt spennandi øki, Marmormolen, har m.a. 128 íbúðir fyri betra slagið longu eru settar til sølu.
Men ikki øll eru so fegin um etableraða list, um hon so er myndandi á lørifti, millum hornini á geitum í Afrika, ella uppbyggiligar arkitektamyndir við Oyrarsund. Tað er Kristian von Hornsleth (f. 1963), sum heilsar okkum við hesum vegskelti:
Hetta undarliga barnsliga skelti á alfaravegnum vísti seg at vera ein bók við heitinum Fuck You Art Lovers Forever (2005). Í fororðunum skrivar høvundurin, Hornsleth:
Kunst er kun kunst når det ikke er kunst. Lige så snart det bliver til kunst, bliver det til støvede museumsgenstande og dekorative souvenirs fra tidens erkendelsesniveau. Hvis det ikke er kunst når det er kunst, hvad er det så? For mit vedkommende er det en fysisk konstruktion af en idé. Det kan være en tanke, som vil fortælle mig noget bestemt. Et slags skyggebillede af noget jeg ikke umiddelbart kan se, eller måske et vindue til selve tanken og den menneskelige eksistens. Hvis jeg kunne beskrive det tekstuelt ville selvfølgelig bare skrive en bog, men det ordløse aspekt gør kunsten herligt åben og sårbar som et åbent sår, eller et hul i den is der dækker det moderne menneske. Jeg maler med blodet fra selve tankens sjæl og bliver ved til jeg segner. Velkommen til templet hvor intet er helligt. Sandhed er skønhed.Leitanin eftir septemberlist ein mentaleygardag í Keypmannahavn er byrjað. Vit helma ikki í fyrr enn í kirkjugarðinum í Helsingør, har tað er ókeypis at parkera.
Um hornið síggjast teir á skipasmiðjuni, ein risi og tríggir vanligir menn, ið ganga frá strikuni Værftsarbejderne og inn á gomlu skipasmiðjuna, sum hevði hundrað ár á baki, tá hon lat aftur í 1983.
Tað er Hans Pauli Olsen (f. 1957), sum í 2012 fekk hesa uppgávu frá Helsingør kommunu og Værftsmuseets følgegruppe, í sambandi við at skipasmiðjuarbeiðarar tóku stig til at gera gomlu skipasmiðjuna til nýtt mentanarhús, Værftsmuseet. Tá standmyndirnar vórðu avdúkaðar 5. juni í ár, skrivaði blaðið Arbejderen soleiðis um gomlu, afturlatnu skipasmiðjuna, sum einaferð átti lívið í býnum Helsingør:
Helsingør Skibsværft og Maskinbyggeri A/S nåede lige akkurat at fylde 100 år, inden det blev lukket i 1983. Nogle af de gamle værftsbygninger er nu omdannet til Kulturværftet, hvor Værftsmuseet, eller Helsingør Værftsmuseum, ligger. Det er tidligere værftsarbejdere, Værftsgruppen, som har taget initiativ til museet, som omhandler tiden, hvor byens skibsværft byggede skibe, og arbejderklassen voksede. Det fortæller historierne om slid, støj, møg, stolthed og sammenhold i en svunden tid, hvor værftsfløjten styrede byens liv.
Tað er sum at ganga inn í ein klassiskan western film, har stórlimaðu menninir møtast til eina seinastu uppgerð, the final shoot out fyri nón, sum á sín hátt eisini er rætt, tí her er alt mist og farið, sigur savnsvørurin og vísir okkum stoltur avísina frá stóra degnum í býnum, tá monumentalu standmyndirnar vórðu avdúkaðar.
Á einum av gomlu havnamolunum hava danski Michael Elmgreen (f.1961), sum arbeiðir í Berlin, og norski Ingar Dragset (f.1969), sum arbeiðir í London, gjørt androgynu standmyndina Han, sum øll kunnu spegla sær í. Teir hava arbeitt saman síðani 1995. Og sum sæst, eru teir framúr at skapa fleirtýðugar framsetingar av longu kendum verkum og gomlum viðtøkum, meðan gamli deksbáturin Arresø, bygdur í Frederikshavn í 1930, bjóðar ferðafólki at fiska akkurát sum ordiligt og onkuntíð sum undir krígnum.
Tað er teknistovan AART A/S í Aarhus, sum hevur teknað nýggju mentasmiðjuna, Kulturværftet, sum Helsingør kommuna bygdi á 13.000 fermetrar í árunum 2008-2010. Ytst av havnalagnum sæst at teknistovan hevur hugsað í seglum og sigling, tá framsíðani er gjørd. Vakurt og væl hugsað inn í hesa søguríku heild, sum eisini telur Kronborg, Hamlet og Holger Danske. Her eru øll segl sett.
Á Montebello Allée ovast í býnum, er International People's College, har Aref Olsen og eg vóru í praktikk frá Føroya Læraraskúla heystið og veturin 1983, beint tá skipasmiðjan lat aftur. Tá vóru agronomar úr Afrika á einum Danida-skeiði, umframt at eitt stórt altjóða háskúlaskeið eisini varð hildið. Í dag er mest sum einki broytt uttan at næmingarnir eru færri. Síggi, at fleiri eru úr Japan og í dag gera tey klárt til japanskt mentakvøld á skúlanum. Fyri 31 árum síðani vístu vit føroyskar diasmyndir hjá Heidi Djurhuus, sálu, lósu Wiliam Heinesen á enskum, lurtaðu eftir føroyinginum, lántu skipstroyggjur úr einum handli á Vesterbrogade og borðreiddu við fiskasúpan eftir uppskrift hjá mammu í Holbæk.
So koyrdu vit suður eftir Kongevejen og oman á Strandvegin við øllum teim improviseraðu og summastaðni flottu summarhúsunum, ið hava vaksið seg stór uppeftir, inneftir og til allar síður. Í Humlebæk steðga vit við listasavnið Louisiana. Fyrst ganga vit gjøgnum eina risastóra framsýning við litríka og altíð gula Emil Nolde (1867-1956). Ikki er loyvt at fotografera, men mær lukkast at taka eitt hip shot innan vakturin kemur eftir mær, bara so áskoðarin kann síggja litríku upphangingina á stóra endavegginum hjá Nolde.
Annarleiðis er við Ólavi Eliasson (f. 1967), sum við íslendsku grótrúgvuni Riverbed, vil hava okkum at fotografera og deila alt á Facebook. Her fær hann meg at vinka í upphongda holspegilin, sum hongur yvir arbeiðsborðinum í The Factory, sum var tað hjá Warhol, innan vit koma inn í lýstu framsýningina.
Men hov, nú mugu vit ganga gjøgnum matstovuna og eina aðra framsýning, hana við kanadisk-amerikanska myndlistamanninum Philip Guston (1913-1980) Painting Smoking Eating.
Og tað var eitt kærkomið avbrot, sum kanska, kanska ikki bjargaði íslendsku framsýningini, vit seinni skuldu síggja. Tí alt síðani eg sá eina framsýning við Guston í San Francisco og aftur í New York, havi eg verið bitin av honum. Ikki av málningunum, men av teim orðum, hann knýtir til teir og virksemið sum listamaður yvirhøvur. Á teimum framsýningum sóust lummabøkur, sum Guston hevði skrivað í, onkuntíð við viðmerkingum til Pollock, men bestar eru viðmerkingarnar, tá hann sker inn á bein og er turt konstaterandi, sum í hesum fyrra programpolitiska føri og tí seinna, har hann sær løriftið sum dómstól:
Og so eru vit aftur í fabrikkini hjá Ólavi Eliasson. Fyrst er ein rúgva av bókum og øðrum prentlutum til keyps fyri nógvar pengar, millum annað hesin við stuttliga navninum Bilar í áum. Ja, bilar avmyndaðir í íslendskum áum. Eg veit ikki um eg skal flenna ella gráta, men hugtakandi barnsligt er tað. Frumkent eisini. Kanska er hetta eitt slag av list, sum eg ikki veit um enn, men har tøkni møtir náttúru.
So fara vit inn. Hundraðogtíggjukrónur. Konan í reyða jakkanum er í øðini inn á savnsvørðin, sum krógvar seg í krókinum aftanfyri hornið. Hon letur meg vita, at hon keypir økologiskar bananir og spyr, hvat Co2 útlatið er, tá tey hava grivið alt hetta grótið undan Heklu ella hvar í Harrans navni hetta grótið er komið, og flyta tað um alt Norðuratlantshav og inn higar og byggja alt upp, so fólk kunnu ganga á tí eftirgjørda íslendska lendinum á einum donskum matrikkuli. Nei, eg bara spyrji, sigur konan og toyggir seg hóttandi móti savnsvørðinum, sum lotur hyggur til viks, meðan onnur ganga burtur.
Vit eru inni. Inni í íslendska áarbotninum í Humlebæk. Tað er líkasum humlan í hesum áarløki. Tað gevur seg undir fótinum, ljóðar av polyester, plasti og flamingo, kanska spønplátum eisini, tá vit ganga niðan á. Hetta er í so stórari andsøgn við tekstin í kataloginum, sum skrivar um at ganga í náttúruni, at kanska er hetta list. List, sum býr í spenninum millum tað væntaða og tað óvæntaða, náttúruna og menniskjað, tað sum ikki er nomið og tað sum er mentað og lagt undir fótin. Eg spyrji, um vatnið eisni er úr Íslandi. Nei, sigur vakturin. Tað er vatn úr krananum her í húsinum. Eg hyggi, um nakar grínur og gníggjar sær í lógvanum, kanska í einum web-kamera, men nei, eg síggi ongan flenna ella lúra, so eg stjali eitt íslendskt gosgrót úr framsýningini hjá Eliasson.
Men fólk eru heilt upp i loft av hesi installasjón. Tey avmynda, spáka og uppliva eftirgjørdu náttúruna, eisini eitt aldrandi japanskt par, har konan situr í rullustóli og maðurin ætlar at rulla hana út í oyðuna. Men ikki ber til. Henda interaktión grípur um seg og gerst eitt listaverk í sjálvum sær. Myndatól og klædnapløgg mitt í íslendsku oyðuni, har einki er og minni veksur. Her er bara tú.
Eftir hugvekjandi framsýningina við íslendskum gróti, og ikki minst listaligu orðini hjá Hornsleth og Gaston, fara vit út á Femøren á Amager at njóta tað mest heimliga í útlegd, MíttLand. Undir trøunum hoyra vit saman við hópin av vælupplagdum fólki Stanley Samuelsen og dóttrina Astrid syngja George Harrison. Einfaldari og betri kann ein mentadagur í Keypmannahavn ikki enda. Takk fyri hesuferð.


text:
Í gjár 20. mai andaðist rithøvundurin, týðarin og hvassi mentanaraktivisturin Ebba Hentze, 84 ára gomul. Omanfyri er hon avmyndað á Heystframsýningini í 2010 saman við Fríðu Matras Brekku. Sjálvur slapp eg inn í lívið og gerandisdagin hjá Ebbu, tá hon fyrst í telefon, og so á gøtuni kommenteraði eina útvarpssending eg hevði havt í 1996. Evnið, sum upptók hana svárt, var happing. At koma fremmand, ættleidd, til eina bygd, har happing varð dyrkað og sett í system av vaksnum fólki, sum børnini tóku til sín og lótu liva víðari í mýru og muru. Eftir at hava skáksiglt eina løtu á terrassuni heima í Tórsbyrgi, beyð hon mær oman í C. Pløyensgøtu, at tosa um hetta og lívið annars. Eg skuldi hava bandupptakara við, og so skuldi eg fáa eina kalda Tuborg. Tað bleiv til eina sending á Vetrarbreytini í januar 1997. At koma inn á gólvið hjá henni var ein seremoniur, ið var væl fyrireikaður eftir drúgvar kanningar. Einki til tilvdarligheitirnar, altíð research og radaran for frá. Men afturfyri kravdi hon, uttan eitt orð, tað sama av mær, og øllum uttan um hana. Respekt, og at eg hevði sett meg inn í tað, vit tosaðu um. Hugvekjandi, víðskygd og inspirerandi. Hon var harðmælt úti, men følin inni. Tí kundi eingin sum hon týða Edith Södergran. Fyrstu týðing av svensku krimisøgunum hjá Sjöwall og Wahlöö, eg varnaðist á donskum, hevði Ebba umsett. Sjálv skrivaði hon fleiri barnabøkur, bæði á føroyskum og donskum, og fekk fleiri virðislønir fyri avrikini. Í Rithøvundafelagnum var hon heiðurslimur, eftir preliminerprógv tók hon studentsprógv í Keypmannahavn í 1950, har hon eisini læs bókmenta- og málfrøði, og fekk námsstyrk at lesa í Evropa. Við heimasíðuna hjá Rithøvundafelagnum segði Ebba, at alt tað hon minntist, hevði hon skrivað. Fyrstu ferð fyri almanna eygum í klassiska danska bókmentunarliga tíðrritinum, Hvedekorn, sum fyrstu ferð kom út í 1920, og í dag verður ritstjórnað av Lars Bukdahl og øðrum. Umframt á heimasíðuni hjá Rithøvundafelagnum, er nógv at lesa um Ebbu á føroysku Wikipediu.
Ærað verið minnið um virkna mentanarliga aktivistin Ebbu Hentze.


text:
Zenobia er heitið á bók, ið Bókadeild Føroya Lærarafelags hevur givið út. Tað er ein grafisk søga um flóttafólkalagnur, sum Morten Dürr hevur skrivað, og Lars Horneman hevur myndprýtt.
Í bókini sigur mamman við dóttrina Aminu, at hon skal minnast Zenobiu, tí hon kundi alt, ongin maður ráddi yvir henni. ”Kundi Zenobia, so kanst tú eisini,” uggar mamman hana, tá ið foreldrini fara til handils og lata Aminu verða einsamalla eftir. Foreldrini koma ongantíð heim aftur.
Líka so troystarleyst tað er, at býurin Palmyra er hersettur av skiftandi stýrum, líka so troystarleyst er tað, at júst henda mæta drotningin, sum skuldi vera hennara uggi, verður ein stokkutur stuðul hjá Amiru, sum druknar á miðjum havi í einum útróðrarbáti saman við øllum hinum flóttafólkunum.
Meðan hon druknar, verður hennara stutta lívssøga søgd í skiftandi ljósi og litum millum fortíð og nútíð.
Áðrenn vit góvu bókina út sendu vit hana til Amnesty og Reyða Kross til ummælis. Á báðum støðum hevði hon sterka ávirkan
- Zenobia er ein rørandi frásøgn um kríggj, undirgang og djúpasta meingsloysi. Tá sakleysa barnið, Amina, druknar á ferð síni til tryggleika og frælsi, fær Zenobia okkum at hugsa og setir lív okkara í perspektiv. Lat okkum læra av Zenobiu og gera okkara fyri at bjarga børnum sum Aminu. (Jóannes Eidesgaard, formaður í Reyða Krossi Føroya).
- Eg eri fullkomiliga málleys av hesi bók. Fantastisk, sjálvdan havi eg verið so rørd av eini bók. Ongantíð, haldi eg. Amina er verjuleysa barnið, vit øll eiga ábyrgd av at kenna til. (Lív Patursson, aðalskrivari í Amnesty International, Føroya deild).
Oddfríður Marni Rasmussen hevur týtt. Bókin er 98 bls. og er innbundin.


text:
Frank Jacobsen hevur svarað!
Her upp undir løgtingsvalið 2015 hevur Gudloysi sent spurningar út til øll okkara valevni, fyri at finna útav hvønn hugburð tey hava til mál, ið hava við trúarfrælsi og sekularisering at gera. Soleiðis hevur Frank Jacobsen (Miðflokkurin) svarað.
(Um fosturtøkulógina) Meina tit fría føsturtøku, so er svarið nei. Vit mugu eisini hugsað um barni í móðurlívi. Tað hevur rætt til lív!
(Um fólkakirkjuna) Skilji ikki spurningin. Vit hava trúarfrælsi sambært grundlógini.
Merki: løgtingsvalið 2015


text:
Ivamál, spurningar og gitingar hava verið uppi at venda í sambandi við Siloverkætlanina á Drelnesi.
Saltsilogrunnurin vil tí bjóða umboðum fyri fjølmiðlunum suður til kunnandi løtu í Naddoddaneystinum, hósdagin 24. mars. Vit bjóða gott smyrjibreyð og eitthvørt leskandi, og tit eru vælkomin at seta spurningar.
Skráin:
Smyril siglir av Havnini kl. 09.30
SALT tekur ímóti á Krambatanga (uml. 11.30) og vit fara við bussi í Naddoddaneystið, men fyrst ein lítlan túr inní Siloina, har Tróndur Enni og Eyðun Nólsøe framføra eitt lag.
Smyril siglir aftur av Krambatanga kl.15.30. Bussur koyrir tykkum yvir.
Saltsilogrunnurin sær fram til, at tit møta fjølment.
vegna Saltsilogrunnin
Ólavur Rasmussen


text:
Móttøka
Special Olympics leikirnir eru av, og føroysku ítróttafólkini, venjari og leiðari eru komin heim til Føroya. Í hesum sambandi skipaði nevndin hjá ÍSB fyri móttøku í ÍSF-húsinum sunnudagin 26 september.
Fleiri fólk vóru møtt upp fyri at heilsa upp á ítróttafólkini, sum fingu blómur handaðar umframt fleiri góð orð við á vegnum.
Jógvan Jensen, formaður í ÍSB bjóðaði vælkomin og ynskti tillukku við frálíku úrslitunum í Póllandi. Hann takkaði feløgum og venjararum fyri teirra stóra arbeiði, sum eru við at leggja lunnar undir frálíku úrslitunum. Jógvan nýtti eisini høvið at takka sponsorum og stuðlafelagnum fyri dyggan stuðul.
Sigrun Wardum, forkvinna í Javna, ynskti tillukku, og vísti á, at ítróttafólkini eru góðar fyrimyndir, sum kunnu geva øðrum hug og dirvi at íðka ítrótt.
At enda segði Sonni Óli Djurhuus, venjari nøkur orð. Hann gleddist um framgongdina innan frælsan ítrótt og takkaði venjarum í ítróttafeløgum fyri teirra arbeiði. Hann vísti á, at samstarvið hevur verið sera gott og gevandi bæði fyri ítróttafólk og venjarar.
Mánakvøldið var eitt innslag í 3-2 frá móttøkuni og um evropeisku leikirnir í Póllandi. Tað kann eisini síggjast á heimasíðuni hjá Kringvarpinum, ella við at trýsta HER
Myndir frá móttøkuni eru at síggja HER
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Sólrun hevur verið heima eina viku, og Frida S. er komin við síni familju, øll (uttan Lisa) vóru samlað eitt kvøld. Tað varð grillkvøld við nýggjari grill. Stak hugnaligt og kensluborið at hava tær allar hjá mær við sínum monnum og børnum.
Við borðið hetta kvøldið var eisini Gabriel hjá Evu, hann og Herbert eru so sera væl.
Frida S. fór ein túr oman ‘memory lane’ í einum posa við ymsum úr Eiriksgøtu, hattarnir eru klassiskir, má mann siga, og Emil sær heilt proff út. Hattar hjá Fridu S, Sigurð J, Fridu og Sofusi.


text:
Tíðindi
20. desember 2017
Berin hevur verið virkin í skjótt 15 ár, og virksemið fevnir um alt landið. Berin er eitt tvørfakligt, professionelt tilboð, ið virkar á fakliga høgum stigi.
Endamál Berans er at veita stuðul, ráðgeving og vegleiðing til familjur, ið missa ein av sínum næstu, umframt fakfólki og onnur, ið varða av familjunum. Berin skipar fyri sorgarbólkum fyri børn og ung, ið hava mist foreldur ella systkin, og fyri foreldur, ið missa børn. Á heysti 2015 legði Felagið Pinkubarnadeyði saman við Beranum. Í 2018 er ætlanin at stovna bólkar fyri børn og ung, ið hava illa sjúk foreldur ella systkin.
Oddvør Poulsen er dagligur leiðari og bólkaleiðari í Beranum. At sorgarbólkunum er knýtt eitt tvørfakligt toymi við bólkaleiðarum. Í toyminum eru sálarfrøðingar, námsfrøðingar familjuterapeutur, lærari og heilsufrøðingur. Berin fær dagliga áheitanir um persónligar samtalur, telefon og teldupost.
Sum landsfelagsskapur kann Berin gerast nógv meiri sjónligur úti um landið, m.a. við kunnandi og fyribyrgjandi virksemi í skúlum og á stovnum. Hetta ger sítt til, at samfelagið, og tey, ið eru um hesi børn og ungu, verða betur brynjað til at veita munagóða hjálp, umframt at fleiri fáa kunning um Beran og soleiðis kunna leita sær hjálp.
Anna Dalsgaard og Jóngerð Poulsen stovnaðu Beran í 2003. Tey fyrstu árini býttu tríggir-fýra bólkaleiðarar arbeiðsuppgávurnar ímillum sín. Alsamt fleiri áheitanir og økt arbeiðsbyrða høvdu sum frá leið við sær, at torført var at fáa virksemið at hanga saman.
Síðan 2014 hevur Berin verið skipaður við dagligari leiðslu. Nógv orkað er løgd í at skipa teir organisatorisku karmarnar, soleiðis at virksemið og royndirnar hjá Beranum gjøgnum árini, ikki detta niðurfyri, men áhaldandi kunnu mennast og fáa nøktandi karmar at virka undir.
Berin er í dag á fíggjarlógini við 800.000 krónur og miðað verður eftir tveimum ársverkum samsvarandi felagsskapum við líknandi virksemi. Hetta er neyðugt fyri at Berin kann lyfta sína endamálsorðing til fulnar, t.d. at kunna fevna víðari um landið við kunnandi og fyribyrgjandi virksemi.
Virksemið hjá Beranum verður harumframt fíggjað við gávum og privatum stuðli. Uttan hetta var Berin ikki til í dag, og tað hevði ikki borið til at at víðka um virksemið.
Sambært hagtølum hjá Almannamálaráðnum fekk Berin 1024 áheitanir í 2015. Áheitanirnar hava verið í støðugum vøkstri. Hildið verður, at eini 800 børn og ung úr øllum heraðshornum í Føroyum hava verið við í sorgarbólkum gjøgnum árini. Berin hevur eisini skipað bólkar fyri foreldur, ið hava mist børn, og fyri vaksin, ið hava mist sum børn.
Hugsjónin hjá Beranum byggir á umsorgan og fyribyrgjandi virksemi. Børn, ung og familjur, ið missa, eru ein sera ábarur og viðbrekin samfelagsbólkur. Kanningar staðfesta, at skjót hjálp og fyribyrging eru av alstórum týdningi.
Starvsliðið hjá Beranum eru ein samanseting av leiðslu og eksternum bólkaleiðarum, sum arbeiða í einum tvørfakligum toymi.
Oddvør Poulsen er dagligur leiðari og bólkaleiðari í Beranum. Útbúgvin B.ed. í námsfrøði og undir eftirútbúgving í Diplom í leiðslu og innan sorg og kreppu.
Eksternir bólkaleiðarar:
Alisa Hammer, B.ed. í námsfrøði við eftirútbúgving í DAT og sum familjuterapeutur í systemiskari og narrativari terapi.
Lív Højsted Horsdal, sálarfrøðingur og við eftirútbúgving í spæliobservstión og -viðgerð. Er undir eftirútbúgving í sorg og kreppu.
Elin Ziska, heilsufrøðingur.
Gunnvá Mohr, lærari.
Marjun Tróndarson er sálarfrøðingur við eftirútbúgving í systemiskari og narrativari terapi.
Døgg Nónsgjógv og Kiran Jóanesarson gera sjálvboðið arbeiði.
BERIN
Niels Finsensgøta 32
FO - 100 Tórshavn
Telefon: 222993
info@berin.fo
Myndin:
Oddvør Poulsen er dagligur leiðari og bólkaleiðari hjá Beranum
Tekstur og mynd: Sonne Smith
Skúlablaðið
Pedda við Stein gøtu 9
100 Tórshvn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
“Vćlkomin til argjatrćiđ – til jólatrćiđ argjamegin Sandá, her viđ brýrnar báđar. Ta gomlu hjá Andrassi og hana frá sekstiárunum, iđ enn er einasta ferđslućđrin hjá argjafólki heim um. Men ikki leingi aftrat.
Her omanfyri hava vit jú í eina tíđ sćđ tey bjřrtu kranaljósini og skřrpu neistarnar frá sveisitólum – ikki júst jólaljós, men kortini ljós, iđ bođa frá nýggjari tíđarrokning og verđsligum framburđi á Argjum og hřvuđsstađnum řllum.
Fyri menningina á Argjum fćr nýggja brúgvin alstóran týdning. Ja, helst eins stóran týdning og brúgvin her niđri, iđ var grundarlag fyri teirri býarmenningarligu kollvelting, sum Argjum var fyri, tá stóru útstykkingarnar her á Müllers trřđ byrjađu í sjeytiárunum.
Argir vorđnar býur
Fólkataliđ á Argjum vaks nógv, og viđ eitt var her eitt fólkameingi nóg stórt til at skapa grundarlag fyri betri umstřđum og trivnađi. Kirkja og nýggjur skúli vórđu bygd í sjeytiárunum, og bóltfelagiđ og skótarnir savnađu ungdómin.
Fyrst í áttatiárunum varđ kappróđrarfelagiđ stovnađ og fótbóltsvřllur bygdur inni í Vika, seinni eisini kappróđrarneyst.Nú vóru nýggjar tíđir, har kirkja, skúli og felagslív mentu samanhald og samleika á Argjum tvřrtur um ćttarliđ – ein samleiki, sum livir og er sterkari enn nakrantiđ. Tađ vita vit hinumegin ánna alt um.
Men sannleikin er, at lítla niđursetubygdin hjá Andrassi Mortanssoni er vorđin býur og fer at vaksa enn meir. Upprunaliga, í 1828, var hon bert fýra merkur, nú er bygdin – ella býurin – vaksin langt út um břgarđarnar bćđi henda og handa vegin.
Brimbarda bygdin, iđ upprunaliga bert varđ vard av einum skeri, hevur nú stóra og kyrra havn, tó at útróđurin kundi veriđ meira, tí knáir útróđrarmenn vóru gomlu argjamenninir, tiltiknir skjótir rógvarar. Men vćlstandur er á Argjum, tađ sćst á střddini á bátunum.
Okkum havnarmegin Sandá líkar vćl framburđin á Argjum. Vit havnarmenn strekkja okkum so langt til at siga, at Argir, Hoyvík og Havnin eru til samans hřvuđsstađur Fřroya, og einki minni enn heimsins nalvi. Tit eiga lut í okkum, og vit í tykkum. Betri kann tađ ikki verđa.
Jóladag valdar enn halga
Fossaduniđ úr Sandá, sjáldsama vakra Spinnaríiđ og lítla viđarlundin, sum veruliga er farin at taka skap beint viđ, er krás fyri sansirnar allar. Ein ćvintýrakend perla, og tađ verđur hon uppaftur meir, tá bilaferđslan her niđri fer at minka og flyta niđan á ta nýggju brúnna. Heldur enn at skunda okkum framviđ hesum stađ, eiga vit at steđga oftari á og njóta hetta serstaka umhvřrviđ.
Men tíđin rřkkur ikki til nú á dřgum, og eitt nú tí byggja vit brýr og tunlar. Řll hjólini skulu mala skjótari, tó at markiđ fyri, hvat menniskjan tolir, man nćrkast alsamt. Vandin er, at vit missa okkum av fótum, vit missa djúpdina í lívinum, ja, vit gloyma at liva. Hvar bleiv liviđ av, spyrja vit jú í heilum?
Tí er tađ, at tađ hesa ársins myrkastu tíđ er so vćlsignađ at halda jól. Jólini kundu ikki veriđ nakra ađra árstíđ. Jólini eru eitt neyđugt andarhol, ein střđgur, har gomul virđi bćđi av andligum og jarđiskum slag verđa hildin í hevd.
Gaman í, er ein řgilig ferđ, rennan og stákan stóran part av desember, men jóladag valdar enn halga. Latum okkum ikki broyta tađ.
Viđ hesum verđur jólatrćiđ á Argjum tendrađ.
Gleđilig jól.
---